text:
Iain Noble
Bha an Treas Ridire Iain Anndra Noble (Berlin 8 an t-Sultain 1935 - An t-Eilean Sgitheanach, 25 an Dùbhlachd, 2010) 'na uachdaran oighreachd Fearann Eilean Iarmain agus Àird Chonghlais anns an Eilean Sgitheanach, agus tha e ainmeil mar fhear-taice na Gàidhlig is cuid ag ràdh gum b' esan am fear prìobhaideach a bu chudromaiche ann an leasachadh na Gàidhlig san 20mh linn.[1][2]
Susbaint
Beatha òg agus a theaghlach[deasaich | deasaich an tùs]
Bhuidhneadh e do theaghlach cudromach de bhancairean agus dìoplomasaich; bha a sheanmhair pòsta aig dìomplomasach Nirribheach agus bha athair, Sir Andrew Napier Noble, 'na thosgaire do Bhreatainn sa Phòlainn, Mheagsago is na Tìrean Ìsle.[2] 'S ann air taobh an iar na h-Alba a bha oighreachd an teaghlaich agus bha iad cudromach gu leòr gun do ghabh am Prìomh-mhinistear Arailt MacMhaolain fasgadh air oighreachd an teaghlaich aig àm sgainneal Profumo.[1]
Bha driod-fhortan gu leòr aig Iain on toiseach. Rugadh e e ann am Berlin 8 dhen t-Sultain 1935 ach chuir e seachad na ciad bhliadhnaichean san Ròimh. Bha athair ag obair san t-Sìn an uairsin gus an do thòisich an cogadh leis an t-Seapan, agus mar thoradh air sin, chaidh Iain a dh'Afraga a Deas fad greis.[2] Fhuair athair dreuchd tosgaire Bhreatainn san Argantain an uairsin agus chaidh Iain gu Colaiste Chill Rìmhinn ann am Buenos Aires[2]. Bha e toilichte ann agus chuir e bròn air nuair a dh'èirich cogadh eadar an Argantain is Breatann.[2] Fhuair e sgoil an uair sin ann an Eton ged nach do rinn e ro mhath ann ged a shoirbhich leis na bu mhotha aig Oilthigh Oxford às a dhèidh sin.[1][2] Cha d' fhuair e coimisean, rud a bha 'na bhriseadh-dùil dha theaghlach ach rinn e a chuid Seirbheis Nàiseanta le Feachd Earra-Ghàidheal is Chataibh 'na àite.[2]
Ge-tà, bha cianalas air Iain agus ceangal dlùth ri bràthair athar Mìcheal a bha 'na chìobair agus ball-pàrlamaid do dh'Earra-Ghàidheal, Rùnaire na Stàite airson Alba agus Ministear na Malairt.[2] Bha Iain a' beachdachadh air seasamh mar bhall-pàrlamaid Libearalach aig àm cuideachd ann an Alba agus thug Mìcheal taic dha.[2]
Beatha-obrach[deasaich | deasaich an tùs]
Fhuair Iain obair le bròcairean is cunntasairean Wrightson's ann an Lunnainn nuair a dh'fhàg e an t-oilthigh ach thill e a dh'Alba gu math luath gus obair a dhèanamh airson Comhairle na h-Alba airson Leasachadh is Gnìomhachas 's bha e a' toirt comhairle gnìomhachais dhaibh eadar 1964 is 1969 agus bha 'na uachdaran aca eadar 2003-2006.[2]
Bha Iain 'na bhall san Edinburgh Speculative Society agus stèidhich esan agus caraid dha ann, Aonghas Grossart banca marsantachd còmhla air an robh Noble-Grossart ann an 1969.[1][2] Bha feum air banca mar sin ann an Alba 'nam beachd-san 's na gnìomhachasan mòra tradaiseanta air crìonadh is na bancannan marsantachd a' cur cudrom air gnìomhachasan ùra taobh a-muigh na h-Alba.[2] Shoirbhich leis a' bhanca gu mòr, a dh'aindeon amannan doirbhe na h-eaconomaidh san linn sinn.[2]
Dh'fhàg Iain an com-pàirteachas 's e 'na thritheadan agus leis an dìoladh a fhuair e, thill e a dh'Alba aig àm nuair a bha 23,000 acair de dh'Oighreachd nan Dòmhnallach ri reic.[1] Fhad 's a bha e an sàs iomadh iomairt is sgeama air an Eilean Sgitheanach, cha robh e 'na thàmh ann an àitichean eile agus stèidhich e gnothachas àrachais, urrasan maoineachaidh agus mòran a bharrachd agus mar a bu ghnàth, shoirbhich leis an dàrna cuid agus chrìoch a' chuid eile.[1]
A bharrachd air gach rud, bha ùidh mhòr aige ann an Taigh-tasgaidh Nàiseanta na h-Alba cuideachd 's e 'na urrasaiche ann.[2]
An t-Eilean Sgitheanach[deasaich | deasaich an tùs]
Chuir Iain a-steach airson cuid dhen oighreachd agus fhuair e gach rud a bha e ag iarraidh.[1] Cha robh an oighreachd ann an deagh-staid aig an àm agus an sgìre a' fàs gann de dhaoine òga is cothroman obrach ach bha lèirsinn aig Iain gum b' urrainn do dh'Alba eisimpleir nan Eilean Fàro a leantainn a thaobh so-sheasmhachd.[1] Thagh e a' Ghàidhlig mar chànan obrach nan iomadh iomairt a chur e air dòigh, 'nam measg rudan mar thàigh-òsta, co-op figheadaireachd, fearann, colaiste Ghàidhlig, sgeama co-shealbhachd bhàtaichean, gailearaidh ealain agus leubail uisge-beatha, Pràban na Linne a nì Té Bheag nan Eilean, Poit Dhubh agus Mac na Mara.[1] Thuirt e, a thaobh cleachdadh na Gàidhlig: Ma dh'ath-bheòthaicheas tu do chuid cànain, bidh cothrom nas fhearr agad do choimhearsnachd ath-bheòthachadh.[3]Ged nach do shoirbhich le gach sgeama, bhrosnaich euchdan Iain an sgìre agus mean air mhean, sguir an crìonadh agus chunnacas fàs ùr.[1]
Bha Iain car leam-leat a thaobh Drochaid an Eilein. Bha e gu mòr airson na drochaid an toiseach gus gnìomhachas a bhrosnachadh ach thàinig an dà latha air a bheachd às a dhèidh sin 's e fo dhragh buaidh drochaide air cultar an eilein ach chuir e an caochladh roimhe a-rithist nuair a thòisich leasachadh eaconomach an eilein.[2]
Iain agus a' Ghàidhlig[deasaich | deasaich an tùs]
Dh'ionnsaich e a’ Ghàidhlig agus chleachd e a oighreachd agus a gnìomhachasan gus taic a thoirt dhan chànan, a’ toirt a’ chiad chothrom air obrach do dhaoine aig an robh a’ Ghàidhlig. Bhrosnaich e an cànan ann am beatha làitheil cuideachd 's e a' cur air Banca na h-Alba leabhar-sheicichean a thoirt dha ann an Gàidhlig.[3]
Bha Iain agus am bàrd ainmeil Iain MacNeacail, an Sgiobair, 'nan càirdean agus rinn an Sgiobair an t-òran seo dha sna 1980an, a' moladh saothair Iain airson na Gàidhlig:[4]
- 'S thoir mo bheannachd do dh'Eilean Iarmain,
- don dhiùlnach fiachail ud Iain Noble,
- thug cuireadh fialaidh dhuinn a chum dìota
- gu ceòl is sgeulachd san t-Sabhal Mhòr aige.
- Bha sean is òg againn cruinne còmhladh
- toirt fuaim air òran 's toirt ceòl air teudan.
- Chaidh biadh air bòrd dhuinn dhen h-uile seòrsa;
- bha deoch gun stòradh toirt tuilleadh spèird dhuinn.
- B' e fhèin an t-àrmann cùl-taic na Gàidhlig;
- 's e thog an àird i na b' fhearr na mòdan.
- Bidh gach oisean sràide le 'n ainm na Gàidhlig
- is air gach ceàrnaidh sna ràithdean mòra.
- Ceann-iùil ar dùthcha gu robh 'ad diùmbach,
- ag ràdh nach b' fhiù leotha bhith 'ga h-oilein.
- Nan d' fhuair an dùrachd gun d' readh a mùchadh,
- 's cha d' readh a h-ionnsachadh dhan an òigridh.
- Chuir e colaiste oilein an Eilean Iarmain.
- Thig iad o chrìochan na Roinn-Eòrp' ann
- 's bidh Gàidhlig aosta, 's i air a sgaoileadh
- air feadh an t-saoghail, le aont' is òrdugh.
- B' e sàr-dhuin' uasal, 's ann dha bu dual sin;
- gur ann o uaisle a-nuas a dh'fhàs e.
- Bidh cuimhn' le mùirn air gach deireadh ùine
- airson an cùram - bha ùidh dhan chànan.
- Guma buan thu an Eilean Iarmain;
- 's e sin a dh'iarradh gach neach dhan eòl' thu.
- Cha chualas riamh a's an Eilean Sgiath'ach
- fear sheas cho dian riut air thaobh na còrach.
Sabhal Mòr Ostaig[deasaich | deasaich an tùs]
'S e Sabhal Mòr Ostaig, colaiste Ghàidhlig na h-Alba aon dhe na h-iomairtean as ainmeil aig Iain. Chuir e air chois e ann an seann-sabhail air an oighreachd a cheannaich e ann an 1973[3] agus 'na fhaclan fhèin, b' e sin a' chiad eagrachas Gàidhlig on a stèidhich Naomh Colm Cille an Eaglais Cheilteach.
Strì nan soidhnichean[deasaich | deasaich an tùs]
Nuair a bha Comhairle na Gàidhealtachd ag iarraidh air leasachadh a chur an sàs a thaobh na còmhdhalach air oighreachd, chuir Iain an ìre gum biodh Gàidhlig orra, rud nach robh a' Chomhairle ag iarraidh idir. Thuirt Lord Burton:
"It does become a matter of principle. If it raises itself in Viewfield Road, it might raise itself through out the whole of Skye". [5]
Ach bha Iain gu math làidir a thaobh na Gàidhlig:
"He [Burton] said my attitude was holding up the road and that the cost to the country would rise up to £ 20.000. I told him I was surprised […] to consider such a prize in order to prevent five words of Gaelic appearing in public".[6]
Ach aig a' cheann thall, shoirbhich le Iain agus b' iad sin na ciad soidhnichean rathaid ann an Gàidhlig a chunnacas a-riamh.[3]
Urram[deasaich | deasaich an tùs]
Chaidh iomadh urram a bhuileachadh air 'na bheatha, 'nam measg:
- Albannach na Bliadhna ann an 1982[3]
- OBE ann an 1998.[2]
- Glèidheadair na Cuaich ann an 2000[3]
Bàs[deasaich | deasaich an tùs]
Chaochail Iain Noble 25 an Dùbhlachd 2010 air Eilean Iarmain 's e 75 bliadhna a dh'aois.[7] Tha e a' fàgail bean, a' Bhan-ridire Lucilla[1] agus bràthair, Timothy Peter Noble, aig a bheil a' bharantachd a-nis.
Bha luach £4.7 millean air oighreachd Shir Iain nuair a chaochail e, £2.5m dheth ann am fonn agus ann an taigh-òsta Eilean Iarmain agus an corr ann an seilbh eile, leis a' chuid as motha dheth a' dol dha bhean agus suimean beaga do Shabhal Mòr Ostaig agus Urras an Eilein Sgitheanaich.[8]
Iomraidhean[deasaich | deasaich an tùs]
- ↑ 1.00 1.01 1.02 1.03 1.04 1.05 1.06 1.07 1.08 1.09 1.10 Maxwell MacLeod: “Sir Iain Noble; banker landowner and champion of Gaelic”. Ann an: Herald Scotland, 28 dhen Dùbhlachd 2010. Air a thogail 6 dhen Fhaoilleach 2011.
- ↑ 2.00 2.01 2.02 2.03 2.04 2.05 2.06 2.07 2.08 2.09 2.10 2.11 2.12 2.13 2.14 2.15 Tam Dalyell: “Sir Iain Noble: Entrepreneur who championed the Gaelic language and culture”. Ann an: The Independent, 31 dhen Dùbhlachd 2010. Air a thogail 6 dhen Fhaoilleach 2011.
- ↑ 3.0 3.1 3.2 3.3 3.4 3.5 Phil Davison: “Obituary: Sir Iain Noble, Banker, hotelier, distillery owner and champion of Gaelic culture”. Ann an: The Scotsman, 27 dhen Dùbhlachd 2010. Air a thogail 6 dhen Fhaoilleach 2011.
- ↑ McKean, T. Hebridean Songmaker - Iain MacNeacail of the Isle of Skye (1997) Polygon ISBN 0-7486-6214-6
- ↑ Hutchinson: td.115
- ↑ Hutchinson: td.117
- ↑ Banker Sir Iain Noble, champion of Gaelic, Skye and Scotland, dies at 75 The Scotsman, 27 an Dùbhlachd 2010
- ↑ “Merchant banker and Gaelic champion Sir Iain Noble leaves £4.7m”. Ann an: The Daily Record, 6 dhen Iuchar 2011. Air a thogail 7 dhen Iuchar 2011.
Leabhraichean[deasaich | deasaich an tùs]
Roger Hutchinson: A Waxing Moon – The Modern Gaelic Revival. Mainstream Publishing Company, Dùn Èideann 2005. ISBN 1840187948
Ceanglaichean a-mach[deasaich | deasaich an tùs]
- An Ridire Iain Noble 1935-2010, Òraid Luaidh le Ailean Caimbeul aig Sabhal Mòr Ostaig, 2011-01
- Taigh-òsta Eilean Iarmain


c: text/html

text:
- TIOTAL
- An aiseag sa Chaolas Chumhang, Asaint
- EXTERNAL ID
- QZP40_CARD_0184
- ÀITE
- An Caolas Cumhang
- SGÌRE
- Eadar Dhà Chaolas agus Diùranais
- SIORRACHD/PARRAIST
- CATAIBH: Eadar Dhà Chaolas
- LINN
- 1960an; 1970an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 32081
- KEYWORDS
- aiseagan
bàtaichean-aiseig
An Caolas Cumhang
cairtean
Tha a' chairt seo a' sealltainn an aiseag a' Chaolais Chumhaing ann an Asaint.
'S e baile beag ann an ceann an iar thuath Siorrachd Chataibh a th' anns a' Chaolas Chumhang, far a bheil Loch a' Ghlinn Chaoil agus Loch a' Ghlinn Duibh a' coinneachadh, mus tèid iad tro Loch a' Chàirn Bhàin gu Bàgh Eadar Dhà Chaolas
Thòisich seirbhis-aiseig anns a' Chaolas Chumhang mu 1800, agus mhair i gus an do thogadh drochaid ann an 1984. B' iad eathraichean-ràmh a bh' anns na h-aiseagan o thùs. Cha robh malairt ann aig an àm seo ach crodh a bhite toirt gu machair na h-Alba, agus b' urrainn dhaibh sin snàmh tarsainn a' chaolais. Thòisich aiseagan le càraichean, mar am fear air a' chairt, eadar a' Chiad agus an Dara Cogadh. 'S ann an 1975 a thòisich a' chiad aiseag a bha comasach air carbadan-malairt a tharraing. Bha an t-aiseag sa Chaolas Chumhang an-asgaidh a' mhòr chuid dhen ùine a bha e an sàs.

robotstxt: allowed

filter: keep


text:
Capercaillie (còmhlan)
Chaidh an còmhlan traidiseanta Albannach Capercaillie a chur air bhonn anns na 1980an le Donald Seadhach agus le Karen NicMhàthain mar 'aghaidh' a' chòmhlain. Nochd a' chiad chlàr aca, Cascade, ann an 1984. B' e an EP aca a nochd ann an 1992, Coisich A Rùin, a' chiad chlàr Gàidhlig a ràinig am Prìomh 40 a-riamh. Tha iad air luchd-èisteachd ùr a thàladh gu òrain agus ceòl Gàidhlig le bhith a' cleachdadh dhòighean-obrach ùra teicneolais agus a' measgachadh stoidhlichean - me le bhith a' cur druma agus beus ri òrain traidiseanta.
Susbaint
Tùs[deasaich | deasaich an tùs]
Bu tùs-àite Earra-Ghàidheal, agus shloinn a 'chòmhlan air a' chapall-choille, eun dùthchasach na h-Alba. Chlàraich iad a chiad chlàr, "Cascade," ann an 1984.
Clàran[deasaich | deasaich an tùs]
Clàran stiùidio[deasaich | deasaich an tùs]
- 1984: Cascade
- 1987: Crosswinds
- 1988: The Blood is Strong
- 1989: Sidewaulk
- 1991: Delirium
- 1992: Get Out
- 1993: Secret People
- 1994: Capercaillie
- 1996: To The Moon
- 1997: Beautiful Wasteland
- 1998: Glenfinnan (Songs of the '45)
- 2000: Nàdurra
- 2002: Choice Language
- 2008: Roses and Tears
Clàran beò agus cruinneachaidhean[deasaich | deasaich an tùs]
- 1998: Dusk Till Dawn: The Best of Capercaillie
- 2002: Capercaillie Live in Concert
- 2004: Grace and Pride: The Anthology 2004-1984
Buill an-dràsta[deasaich | deasaich an tùs]
- Karen Matheson - Seinn
- Donald Seadhach - Meur-chlàr, Bocsa
- Charlie McKerron - Fìdheall
- Michael McGoldrick - Fìdeag, Pìob Uillinn
- Manus Lunny - Bouzouki, Giotàr
- Ewen Vernal - giotàr beus
- Che Beresford - Druma
- David Chimp Robertson - Drumaichean
Seann bhuill[deasaich | deasaich an tùs]
- Marc Duff - Bodhrán, Fìdeag, Siontasaiseir Gaoithe, Rauschpfeife
- John Saich - Beus, Giotàr
- James Mac an Tòisich - Drums
- Shaun Craig - Giotàr, Bouzouki
- Martin MacLeod - Beus, Fìdheall
- Joan Maclachlan - Fìdheall, Seinn


text:
- TIOTAL
- Sgioba Iasgach a' Bhradain, Stafainn
- EXTERNAL ID
- HCD_DAVIDBANKS_045
- ÀITE
- Stafainn
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Cille Mhoire
- DEIT
- 1949
- LINN
- 1940an
- CRUTHADAIR
- James/David Banks
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 13101
- KEYWORDS
- bàtaichean
taighean deighe
iasgach
geòla
geolannan
steiseanan bhradain
bradan
San dealbh-chamara seo chithear a' gheòla a bh' aig sgioba iasgach a' bhradain ann an Stafainn. Tha e ri taobh bàta nas motha, 's dòcha an 'Nereid'. Am meadhan a' bhàta nas lugha tha bogsaichean-èisg fiodha làn de bhradan ùr-ghlacte. Gach là mu seach sheòladh an 'Nereid' à Port Rìgh gu ruig stèiseanan Stafainn no Ratharsair, a' toirt leis deigh, lìn agus stuthan sholair agus a' toirt air falbh a' bhradain ùir. Chuireadh iad am bradan san taigh-deigh air a' chidhe ann am Port Rìgh mus deidheadh a thogail bhon Eilean a dhol ga reic.
'S e geòla gun ainm a th' anns a' bhàta nas lugha. Bha na geòlannan seo, glè thric air an togail san sgìre, den stoidhle a bu trice a bh'aca ann an gnìomhachas a' bhradain mara. Dh'fhàg an deilbh aca, le toiseach àrd agus bonn còmhnard orra, gu robh iad furasta a tharraing suas air an tràigh, ach bha iad fhathast glè stòlda agus sàbhailte air a' mhuir nuair a bhiodh na fir a' tarraing a-steach nan lìon no nan acair.
Bha einnseanan aig cuid de na geòlannan mòra. Bha am proipeilear glè thric na shuidhe am broinn slige a' bhàta gus am faodadh am bàta siabadh os cionn nan lìn agus nach deidheadh e an sàs annta. Bha na geòlannan air an cur gu feum san obair làitheil leis na lìn agus aig stèiseanan a' bhradain agus bha am bàta na bu mhotha agus na bu luaithe a' seòladh o stèisean gu stèisean.
West Highland Salmon Fisheries Co Ltd
Ann an 1944 cheannaich Seumas Banks & Mic, Peairt, màl iasgaich a' bhradain aig Oighreachd Chille Mhoire san Eilean Sgitheanach, bho A Powrie & Co, agus chuir e air bhonn a' West Highland Salmon Fisheries Co Ltd' gus am màl obrachadh. Chùm an companaidh a' dol gu ruig 1962 nuair a chaidh a reic gu Coinneach MacMhathain, Port Rìgh.
Nuair a ghabh Banks & Mic thairis am màl bha stèiseanan iasgaich ann an Leathallt, Rigg (Boraraig), Stafainn, Port Rìgh, Camas Tianabhaig, Bail' Meadhanach agus Caisteal Bhròchaill (ann an Ratharsair). Ann an 1956 chaidh Bail' Meadhanach agus Camas Tianabhaig a chur còmhla mar stèisean a' Bhràighe, le triùir ag obair ann, ged a bhiodh ceathrar ag obair mar bu trice sna stèiseanan eile. Bhiodh an companaidh a' cumail mu 28 duine ann an obair gach bliadhna, agus an obair ga thairgse dhan aon fheadhainn gach bliadhna mus fheuchadh an companaidh ri daoine ùra fhastadh.
Bhiodh an seusan a' tòiseachadh fada sa Ghiblean/ tràth sa Chèitean agus a' dol gu deireadh an Lùnastail. Bhiodh grùnn fhireannaich cuideachd gam fastadh ann am mìosan a' gheamhraidh ach an toireadh iad deigh a nìos o dhama an t-Slugain gu bhith air a stòradh san taigh-deighe aig cidhe Phort Rìgh. Bhiodh gach ball den sgioba a' faighinn cùmhnant le fios air tuarastal, sgeama airgid a-bharrachd a bha san amharc agus uairean obrach agus chaidh oilisgin agus bòtannan rubair a thoirt dha.
Chaidh an t-iasg glacte a roinn ann am bradan, bànag agus breac, agus àireamh nam bànag a bu mhotha. Gach bliadhna ghlacadh iad mu 3000 iasg uile-gu-lèir fada sna 1940an agus tràth sna 1950an. Ann an 1957 chaidh an àireamh a bu mhotha a-riamh a ghlacadh - faisg air 10,000 iasg.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Skye and Lochalsh Archives


text:
Oilthigh na Gàidhealtachd agus nan Eilean
Tha Oilthigh na Gàidhealtachd agus nan Eilean (OGE) na chaidreachas de 13 colaistean agus ionadan rannsachaidh, a' tabhainn foghlaim gu ìre oilthigh air feadh na Gàidhealtachd agus nan Eileanan. Fhuair iad inbhe oilthigh 2 an Gearran 2011.[1] Roimhe sin b' e Institiùd OGE nam Mìle Bliadhna a bh' annta.
'S e seo am facal-suaicheantais aige: Foghlam aig ìre Oilthigh air a' Ghaidhealtachd is anns na h-Eileanan.
Susbaint
Com-pàirtichean[deasaich | deasaich an tùs]
Colaistean[deasaich | deasaich an tùs]
- Ionad Mara NAFC OGE, Sgalabhagh, Sealtainn [1]
- Colaiste Shealtainn, Léiruig, Sealtainn [2]
- Colaiste Arcaibh, Baile na h-Eaglaise, Arcaibh [3]
- Colaiste na Gaidhealtachd a Tuath OGE, Inbhir Theòrsa, Gallaibh [4]
- Colaiste a' Chaisteil, Steòrnabhagh, Leòdhas [5]
- Colaiste Inbhir Nis, Inbhir Nis [6]
- Sabhal Mòr Ostaig, Sléite, An t-Eilean Sgitheanach [7]
- Colaiste Mhoireibh, Eilginn, Moireabh [8]
- Colaiste Diadhaireachd na Gaidhealtachd, Inbhir Pheofharain [9]
- Colaiste Pheairt, Peairt [10]
- Colaiste Earra-Ghaidheal, Dùn Omhain, Earra-Ghaidheal [11]
- Comann Saidheans Mara na h-Alba OGE, An t-Òban, Earra-Ghaidheal [12]
- Colaiste Loch Abar, An Gearasdan [13]
A' Ghàidhlig aig OGE[deasaich | deasaich an tùs]
Tha OGE a' tabhainn chùrsaichean suas ri ìre ceum MA le urram tro Sgeama na Gàidhlig.
Iomraidhean[deasaich | deasaich an tùs]
- ↑ Naidheachd air an làrach-lìn aca, 2 an Gearran 2011 a' tarraing air 20 an Gearran 2011


text:
- TIOTAL
- Tagradh agus Saoradh bho Iain Grannd gu Morair a' Cheartais, Mac na Clèirich, 10 Sultain 1750, d.1
- EXTERNAL ID
- Z_GB232_L_INV_HC_9_47II_01
- DEIT
- 1750
- LINN
- 1750an
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 5786
- KEYWORDS
- pàipearan cùirte
clàran cùirte
braighdeanas
Is e seo susbaint litir Tagraidh agus Saoraidh bho Mhghr. Iain Grannd gun Làn Urramach Morairean a' Cheartais, Mac na Clèirich agus Minto, fon cheann-latha 10 Sultain 1750. Tha e co-cheangailte ri Alasdair MacDhòmhnaill, Màiri NicDhòmhnaill agus Anna NicDhòmhnaill à Moneragie agus Màiri NicUalraig à Gleann Lèibhe. Chaidh an cumail an grèim ann an Tollbooth Inbhir Nis fhad 's a bha iad a' feitheamh ri an cùirt airson na h-eucoir 'gun tug iad ionnsaigh no gun d' rinn iad fòirneart no gun do chuir iad bacadh air Coileanadh nan Laghan'


text:
Cathraiche Oilthigh na Gàidhealtachd agus nan Eilean air a chur ann an dreuchd Eòrpach
Tha an duine a tha a’ tighinn gu ceann na rèise aige mar chathraiche Chùirt Oilthigh na Gàidhealtachd agus nan Eilean, an t-Àrd-Ollamh Mata MacÌomhair CBE, an dèidh bhith air a chur an dreuchd mar bhall neo-eisimeileach na Rìoghachd Aonaichte air Comataidh Shàr-eòlaichean Chairt Eòrpach nam Mion-chànanan (Comex). Chaidh an cur-an-dreuchd fhoillseachadh le Comataidh Mhinistearan Chomhairle na Roinn Eòrpa. Is e seo a’ chiad uair a chaidh Albannach agus Gaidheal a chur an dreuchd air Comex, comataidh a sgrùdas mar a thèid mion-chànanan a dhìon is adhartachadh air feadh na Roinn Eòrpa.
Rugadh is thogadh an t-Àrd-Ollamh MacÌomhair, aig a bheil a’ Ghàidhlig o dhùthchas, ann an Leòdhas, agus fhuair e a chuid foghlaim an Sgoil MhicNeacail an Steòrnabhagh agus ann an Oilthigh Dhùn Èideann. Bha sàr rèis-obrach aige ann am foghlam an Albainn, mar reachdair Acadamaidh na Cananaich, reachdair Àrd-sgoil Rìoghail Dhùn Èideann agus àrd-oifigear gnìomha Chomhairle Choitcheann Teagaisg na h-Alba. Thar nam bliadhnachan bha e an sàs gu mòr ann an leasachadh na Gàidhlig. Bha e na chathraiche air Comhairle nan Sgoiltean Àraich, Comataidh Craoladh na Gàidhlig, Bòrd na Gàidhlig agus a’ Bhuidhinn Obrach Nàiseanta air ganntachd luchd-teagaisg sa Ghàidhlig.
“Tha mi a’ dèanamh fiughair gu mòr ris an dùbhlan a bhios san dreuchd ùr seo,” thuirt an t-Àrd-Ollamh MacÌomhair. “Tha mi ga fhaicinn na shochair mhòr. Tha mi uaibhreach a bhith air a’ chiad Albannach a chaidh a chur an dreuchd air Comex. Cha tig leasachadh air mion-chànanan is iad sgaraichte o chèile; feumaidh iad ionnsachadh o chèile. Ann an saoghal anns a bheil barrachd is barrachd de dhomhanachadh, tha co-oibreachadh uile-chudromach ma tha na cànanan seo is na cultaran a tha nan lùib ri bhith beò. Le comataidh mar a tha Comex is urrainn dhuinn a bhith a’ sgrùdadh na tha a’ tachairt le mion-chànanan eile agus a bhith ag ionnsachadh o na dh’fhiosraich iadsan.
“Tha mi an dòchas cuideachd, is mi fhèin air mo chur san dreuchd seo, gun tèid guth na Gàidhlig a chluinntinn air feadh na Roinn Eòrpa. Dìreach mar a tha mi an dòchas gun tèid againne air a bhith ag ionnsachadh o chàch, chan eil teagamh sam bith agam nach eil mòran ri a ionnsachadh o na dh’fhiosraich sinn fhèin ann an Albainn.”
Chan eil tuarastal an lùib nan dreuchdan seo, agus thèid iarraidh air gach sàr-eòlaiche a bhith na neach-aithris do dhùthaich fa leth, agus e/i an ceann a bhith a’ cur na h-aithisg mheasaidh ri chèile a thèid gabhail rithe le Comataidh nan Sàr-eòlaichean. Tòisichidh an t-Àrd-Ollamh MacÌomhair san dreuchd gun dàil.


text:
- TIOTAL
- Taigh-croite le beulagan cabar cruaiche aig Gartaidh Mòr
- EXTERNAL ID
- GART_004
- ÀITE
- Gartaidh Mòr
- SGÌRE
- Cill Donnan, Loth agus Clìn
- SIORRACHD/PARRAIST
- CATAIBH: Cill Donnain
- NEACH-FIOSRACHAIDH
- Timespan - Bun Ilidh
- AITHNEACHADH MAOINE
- 7905
- KEYWORDS
- aimhreit fearainn
Dealbh-camara de thaigh-croite aig Gartaidh Mòr, faisg air Bun Ilidh. Chithear na beulagain a ghabhadh cabair cruaiche a' mhullaich. Bhiodh na cabair seo lùbte; bhiodh iad ann am pàidhrichean, aon gach taobh, agus chumadh iad an-àirde am mullach.
Bha Gartaidh Mòr am meadhan Connspaid nan Croitearan, aimhreit a sgaoil air feadh na Gàidhealtachd fada san naoidheamh linn deug. Bha cuid de mhuinntir an àite an sàs ann an cur air bhonn a' chiad mheur de Luchd-spàirn Lìg an Fhearainn a chuidich ann an Achd na Croitearachd 1886 a thoirt gu buil.
Tha taisbeanadh sgeulachd a' Ghartaidh Mhòir a th' aig Timespan ann am Bun Ilidh, ag innse mu na teaghlaichean croitearachd a bha a' fuireach agus ag obair air taobh an ear Chataibh


text:
- TIOTAL
- Litir gu Alasdair Grannd (Battan) bho 'The Fishing Gazette', 1905
- EXTERNAL ID
- Z_GB1796_GRANT_979_65_PATENT_013_001
- DEIT
- 1905
- LINN
- 1900an
- NEACH-FIOSRACHAIDH
- Taigh-tasgaidh is Gaileiridh Ealan Inbhir Nis (stuth làmh-sgrìobhte)
- AITHNEACHADH MAOINE
- 6954
- KEYWORDS
- fìdhlearan
fìdhlean
slatan-iasgaich
B' ann à Batan Gorm, Drochaid Chàrr, a bha Alasdair Grannd (1856 - 1942), is 's e sin an t-adhbhar gun d' fhuair e am far-ainm - 'Battan'. Nuair a bha e na bhalach chuir e eòlas air dà rud a bha gu bhith air leth cudromach na bheatha - fìdhlearachd agus iasgach. Chaidh e air adhart gu bhith air leth math air gach rud; mar iasgair nuair a chruthaich e an slat-iasgaich iongantach aige fhèin ris an canar an 'Grant Vibration Rod', agus mar fhìdhlear le bhith a' stiùireadh Comann Srath Spè agus Ruidhle na Gàidhealtachd airson faisg air dà fhichead bliadhna agus thànaig e gu bhith na eòlaiche air dòighean cruthachaidh fhìdhlean. A thuilleadh air an sin chruthaich e fidheall sònraichte ann an cruth diosg ris an canar an 'Rondello'. Chithear eisimpleir den t-slat-iasgaich, an fhidheall agus an Rondello aig a' Ghranndach aig Taigh-tasgaidh agus Gailearaidh Ealain Inbhir Nis (IMAG).
Tha an litir seo chun a' Ghranndaich, leis a' cheann-latha 22 An Gearran 1905, bho neach-deasachaidh a' 'Fishing Gazette'. Anns an litir, tha e a' sireadh comhairle bhon Ghranndach air ceistean teicnigeach a thaobh iasgach a' mhaghair agus farpaisean.


text:
Episodes
All »
You are up to date!
-
1 episode1 episode
-
August 18, 2011Aig àm an dàrna cogaidh, chaidh saighdearan agus luchd-cobhair cudromach eile a Ruisia ann an conbhoidh shoithichean na h-Artaig. Shabhal na bhòidsean seo Ruisia agus chuir e stad air a' Ghearmailt an cogadh a bhuannachadh. Tha na seann shaighdearan a tha air fhàgail a rinn na tursan seo a' cuimhneachadh air an caraidean a bhàsaich agus a' dèanamh an turas mu dheireadh air an t-slighe à Breatainn gu Murmansk ann an Ruisia. During WW2, an important supply chain of military and other aid travelled to Russia by arctic ship convoy. These voyages saved Russia from collapse and prevented Germany from winning the war. Some of the last few remaining veterans of these journeys gathered to pay tribute to their fallen comrades and make a final pilgrimage along the original route from Britain to Murmansk in Russia.Series Finale
August 18, 2011Series FinaleAig àm an dàrna cogaidh, chaidh saighdearan agus luchd-cobhair cudromach eile a Ruisia ann an conbhoidh shoithichean na h-Artaig. Shabhal na bhòidsean seo Ruisia agus chuir e stad air a' Ghearmailt an cogadh a bhuannachadh. Tha na seann shaighdearan a tha air fhàgail a rinn na tursan seo a' cuimhneachadh air an caraidean a bhàsaich agus a' dèanamh an turas mu dheireadh air an t-slighe à Breatainn gu Murmansk ann an Ruisia. During WW2, an important supply chain of military and other aid travelled to Russia by arctic ship convoy. These voyages saved Russia from collapse and prevented Germany from winning the war. Some of the last few remaining veterans of these journeys gathered to pay tribute to their fallen comrades and make a final pilgrimage along the original route from Britain to Murmansk in Russia.No links available
-
With SideReel you can...
Track your favorite shows
Choose from 21,000 shows
Earn badges for watching


text:
- TIOTAL
- Clachan Snaidhte ann am Manachainn Shaghadail, Cinn Tìre
- EXTERNAL ID
- QZP40_468_P134
- ÀITE
- Saghadail
- SGÌRE
- Cinn Tìre
- SIORRACHD/PARRAIST
- EARRA-GHÀIDHEAL: Saghadal 's Sgibinis
- DEIT
- 1902
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31282
- KEYWORDS
- Manachainn Shaghadail
manachainnean
abaidean
Somhairle
Naomh Malachaidh à Armagh
Easbaig Earra-Ghàidheil
Tighearnan nan Eilean
Rìgh Raibeart am Brusach
clachan shnaidhte
Chaidh an dealbh seo a thoirt bho "Argyll's Highlands" le Cuthbert Bede. Tha e a' sealltainn dealbh de chlachan snaidhte ann am Manachainn Shaghadail, Cinn Tìre. Chaidh a' mhanachainn a stèidheachadh leis an Rìgh bhorb, lùthmhor, Somhairle, à Innse Gall, agus leis an Naomh Malachaidh à Armagh.
B' e Tighearnan nan Eilean a stèidhich agus a chum taic ris an abaid ach nuair a chaill iadsan an cumhachd ri Crùn na h-Alba, thòisich an abaid a' tuiteam às a chèile. Còig bliadhna deug an dèidh do Thighearnas nan Eilean a bhith air a tharraing air falbh, chaidh fearann Shaghadail a thoirt do dh' Easbaig Earra-Ghàidheil agus chaidh cead a thoirt seachad airson caisteal a thogail ann. Chomharraich seo deireadh beatha na h-abaid, an dèidh 360 bliadhna.
Tha an dà chloich dheug shnaidhte a' comharrachadh uaighean nan tighearnan agus nam fear-eaglais a bha an sàs ann am beatha na h-abaid. Am measg nan clachan tha aon chrois ann, sia leacan-laighe agus coig ìomhaighean, a' cuimhneachadh dhaoine mar Shomhairle agus an laoch, MacAoidh, dhan tug Rìgh Raibeart am Brusach fearann Ugadail


text:
- TIOTAL
- Locomotaibh clas 'Superheated Goods' neo-aithnichte a bha le HR roimhe, LMS 1795?, a' shuntadh ann an Srath Carrann
- EXTERNAL ID
- PC_HRS_TRAINS_003_489
- ÀITE
- Srath Carrann
- SGÌRE
- Loch Carrann
- SIORRACHD/PARRAIST
- ROS: Loch Carrann
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 28487
- KEYWORDS
- locomotaibhean
Comann Rèile na Gàidhealtachd
HRS
trèanaichean
Locomotaibh clas 'Superheated Goods' neo-aithnichte a bha le Rèile na Gàidhealtachd roimhe, LMS 1795?, a' shuntadh ri taobh a' bhogsa an ear ann an Srath Carrann.
Ann an 1918 chaidh ceithir locomotaibhean frithealaidh 4-6-0 a lìbhrigeadh do Rèile na Gàidhealtachd. B' e dìreach dreach na b' ùire den chlas 'Big Goods' aig Jones a bh' annta. Chaidh baidse eile de cheithir a lìbhrgieadh a' bhliadhna an dèidh sin. Bha iad uile air an togail le Hawthorn Leslie sa Chaisteal Nuadh. Air an àireamhachadh 75 gu 82 b' e 'Superheated Goods' a bh' orra còmhla. Mhair iad uile ach a dhà a-steach do làithean Rèile Bhreatainn.


text:
- TIOTAL
- Liathach bho Loch Toirbheartan
- EXTERNAL ID
- HCD00955
- ÀITE
- Toirbheartan
- SGÌRE
- Loch Carrann
- SIORRACHD/PARRAIST
- ROS: A' Chomraich
- LINN
- 1930an; 1940an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12611
- KEYWORDS
- beanntan
loch
rathaidean
sealladh-tìre
Aig 1024 meatairean a dh'àirde, tha Liathach, 'am fear liath' na mhorar air Loch Toirbheartan agus Gleann Toirbheartan. Chòrd e ri Donnchadh Mac a' Phearsain a bhith a' cur seachad ùine a' cuairteachadh na sgìre faisg air a dhachaigh ann an Caol Loch Aillse, a' togail dhealbhan den Ghàidhealtachd. Tha e a' toirt iomradh air feadhainn de na cuairtean na leabhraichean 'Gateway to Skye', 'Lure of the West' agus 'Where I Belong'
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Usbagastàn
'S e dùthaich ann an Àisia a tha ann an Usbagastàn[1] neo Usbeagastan[2][3], ainm oifigeil: Poblachd Usbagastàn. Tha i suidhichte ann an Meadhan Àisia. Tha crìochan aice san ear agus sa tuath le Casachstàn, san iar le Cirgiostàn agus Taidigeastàn agus sa deas le Afganastan agus Turcmanastàn. Bha am Muir Aral - a tha na loch a-nis - an seo.
Iomraidhean[deasaich | deasaich an tùs]
- ↑ Am Faclair Beag
- ↑ Map-balla an t-Saoghail, Stòrlann Nàiseanta (2003), ISBN 0007692714
- ↑ Atlas Sgoile Oxford le Stòrlann Nàiseanta, Oxford University Press (2010)


text:
An Là
'S e prògram telebhisean nan naidheachdan Albannach ann an Gàidhlig bhon BBC Alba a tha ann an An Là . Tha e air BBC Alba aig ochd uairean feasgar gach là.
Susbaint
Preseantairean[deasaich | deasaich an tùs]
Presenters[deasaich | deasaich an tùs]
Spòrs[deasaich | deasaich an tùs]
An t-sìde[deasaich | deasaich an tùs]
Luchd-naidheachd[deasaich | deasaich an tùs]
Tha luchd-naidheachd aig An Là air feadh Alba. Tha iad ann Steòrnabhagh, Inbhir Nis, Port Rìgh agus Glaschu.
Steòrnabhagh[deasaich | deasaich an tùs]
- Tormod Caimbeul
- Alasdair MacAmhlaigh
- Catriona NicIlleathain
Earra-Ghàidheal[deasaich | deasaich an tùs]
- Doneil MacLeòid
An t-Eilean Sgitheanach[deasaich | deasaich an tùs]
- Iain MacDiarmaid
Uibhist[deasaich | deasaich an tùs]
- Eilidh NicAsgaill
Inbhir Nis[deasaich | deasaich an tùs]
- Calum Dòmhnallach
- Eilidh NicLeòid
- Dòmhnaill Moireasdan
- Mairi Rodgers
Parlamaid na h-Alba[deasaich | deasaich an tùs]
- Mìcheal MacNèill
- Niall O' Gallacher
Glaschu[deasaich | deasaich an tùs]
- Morna NicLeòid


text:
- TIOTAL
- Culaidh choimheach ann an Abhach
- EXTERNAL ID
- PAN7_72
- ÀITE
- Abhach
- SGÌRE
- Abhach
- SIORRACHD/PARRAIST
- ROS: Abhach
- LINN
- 1950an
- CRUTHADAIR
- J Nairn
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 20268
- KEYWORDS
- amannan sònraichte
Clann ann an culaidh choimheach air taobh a-muigh Taigh-òsta a' Mheadhain, Abhach, anns na 1950an, 's dòcha aig latha Gala no aig fèill airson crùnadh Ealasaid II ann an 1953.
'S e baile anns an Eilean Dubh a th'ann an Abhach. Mar iomadh bail' iasgaich air an oirthir an ear, tha e soilleir gur e sgìre iasgaich a th'ann am pàirt dheth, le sràidean le taighean beaga aig ceart-cheàrnan ris a' mhuir. 'S e Tòmas Telford a dhealbhaich an acarsaid
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
- TIOTAL
- Loch Fada agus Loch Leathann san Eilean Sgitheanach
- EXTERNAL ID
- GB232_RAMSAY_D893_1_5_024
- ÀITE
- Lochan an Stòir
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Port Rìgh
- LINN
- 1950an
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 8691
- KEYWORDS
- Lochan an Stòir
dealan-uisge
dam
Loch Fada
Loch Leathann
Trondairnis
Chaidh an dealbh camara seo a thogail air bruaichean a deas Lochan an Stòir san Eilean Sgitheanach. Tha Lochan an Stòir air an dèanamh suas de Loch Fada, agus tha loch nas motha, Loch Leathann gu tuath. Air a' phàirt a tuath de Loch Leathann, chaidh an dam a thogail airson pròiseact dealan-uisge Lochan an Stòir. Tha druim Throndairnis a' ruith air taobh chlì an deilbh, leis a' chomharra-tìre Bodach an Stòir dìreach air fhalach anns a' cheò ìosal.
Chaidh cead a thoirt do Bhòrd Dealan-uisge Cheann a Tuath na h-Alba dam agus stèisean cumhachd a thogail aig Lochan an Stòir san Eilean Sgitheanach ann an 1949. Anns a' phròiseact seo, chaidh uisge à Loch Fada agus Loch Leathann a chur còmhla ann an loch-tasgaidh ùr Lochan an Stòir le stèisean dealain gu h-ìosal orra ann am Bàgh Bheararaig. Thòisich obair togail tràth sa bhliadhna 1950 agus thòisich e ag obrachadh sa Chèitean 1952. Roimhe seo, dheigheadh dealan a chumail ri corra thaigh ann an sgìre an Ath Leathann le càball fon mhuir à Caol Loch Aillse, le dealan à stèisean cumhachd Drochaid Nòsdaidh. Bha gineadair beag dìosail aig an Taigh-òsta Rìoghail ann am Port Rìgh a chumadh dealan ri solas sràide agus ri beagan thaighean agus bha gineadairean aig a' chuid bu mhotha dhe na taighean-òsta agus aig cuid de na taighean mòra.
Chaidh Bòrd Dealain-Uisge Ceann a Tuath na h-Alba a stèidheachadh fo Achd Leasachaidh Dealain-Uisge (Alba) 1943. Chuireadh am Bile air adhart ann an Taigh na Cumantan le Tòmas MacIain, a chur an cèill gum biodh seo na fhuasgladh do chuid de na duilgheadan a bha aig a' Ghaidhealtachd aig an àm, tro bhith a' cleachdadh "the great latent power of the region' gum biodh e na chuideachadh ann a bhith na leasachadh air duilgheadasan na Gàidhealtachd. Dh'innis MacIain do na Cumantan gum biodh agus gum bu chòir gum biodh, 'industries, whether owned nationally or privately, will be and ought to be, attracted to locations in the Highlands, as a result of this measure'.
Bhiodh prìomhachas aig luchd-caitheimh àbhaisteach an tòisich agus an uair sin aig gnìomhachasan a bhathar an dùil a bhiodh a' cleachdadh tòrr mòr cumhachd, agus gum bhiodh cumhachd sam bith a bharrachd air a reic ris a' chliath nàiseanta. Bhiodh prothaidean bho bhith a' reic an dealain air a chleachdadh gus cosgaisean gus an dealain a chur gu àiteachan iomallach a chumail sìos agus gus cuideachadh le leasachaidhean sòisealta is eaconomach air a' Ghàidhealtachd. Bha an clàs sòisealta ainmeil seo ag aithneachadh gun robhar a' faicinn a' Bhùird mar dòigh gus a' Ghàidhealtachd ath-bheothachadh, agus chan ann a-mhàin mar bhuidhinn a bhiodh a' toirt dealan.
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Chomhairle nan Eilean Siar
Fàilte
Mu Chomhairle nan Eilean Siar
Tha a’ Chomhairle a’ lìbhrigeadh raon fharsaing de sheirbheisean a tha coitcheann do dh’ ùghdarras ionadail an Alba, gu sònraichte:
• Foghlam
• Seirbheisean Sòisealta
• Rathaidean is Còmhdhail
• Taigheadas
• Seirbheisean Àrainneachdail
• Cur-seachad is Saor-ùine
• Seirbheisean Corporra, a’ gabhail a-steach clàradh breith, bàs is pòsadh.
Tha trithead ’s a h-aon ball taghte air a’ Chomhairle: tha ceathrar bhall taghte co-ceangailte ri Pàrtaidh Nàiseanta na h-Alba; tha dithis bhall taghte co-ceangailte ris a’ Phàrtaidh Làbarach; agus tha an còrr de na buill taghte neo-eisimeileach. Tha modh co-dhùnaidh na Comhairle a’ leantainn a’ phàtrain thraidiseanta le àireamh de chomataidhean, gach tè le raon-ùghdarrais airson raon sònraichte, a bhios a’ tighinn gu co-dhùnaidhean iad fhèin, no a bhios a’ dèanamh molaidhean gu Coinneamhan na Comhairle.
‘S e an Neach-Gairm ceannard na Comhairle; ‘s e an t-Àrd Oifigear Ceannard seirbheisean pàighte na Comhairle. ‘S e Neach-Gairm na Comhairle ceannard catharra an ùghdarrais agus tha e an urra ri ceannardas catharra, a’ gabhail a-steach a bhith sa chathair airson coinneamhan na Comhairle, a’ riochdachadh na Comhairle aig tachartasan catharra agus deas-ghnàthach, a’ libhrigeadh rùn na Comhairle chun taobh a-muigh, agus a’ cumail taic ri giùlain, luach agus com-pàirteachas aig àrd-ìre an dà chuid an taobh a-staigh agus taobh a-muigh na Comhairle.
Tha dleastanasan sònraichte aig Ceannard na Comhairle airson ceannardas agus stiùireadh innleachdail, mar prìomh riochdaire na Comhairle air buidhnean Ùghdarrasan Ionadail, agus air Compàirteachas Dealbhadh Coimhearsnachd Innse Gall. ‘S e an Ceannard an còmhnaidh an Cathraiche a bhios air Comataidh Poileasaidh agus Stòras aig a bheil prìomh dleastanas airson stiùireadh poileasaidh agus ionmhas na Comhairle.
‘S e an Comhairliche Tormod A Dòmhnallach Neach-Gairm na Comhairle an-dràsta agus ‘s e an Comhairliche Aonghas Caimbeul Ceannard na Comhairle.
Airson tuilleadh fiosrachaidh air mar a tha a’ Chomhairle a’ tighinn gu co-dhùnaidhean, is air structaran taobh a-staigh na Comhairle, thig gu Sgrìobhainnean Reachdail agus Gnàth-Riaghailtean na Comhairle, agus an Sgeama Rianachd. Tha fiosrachadh mu na buill taghte cuideachd ri fhaotainn air an làrach-lìn seo.


text:
- TIOTAL
- Duine air taobh a-muigh Taigh Inbhir Bhraoin
- EXTERNAL ID
- ULMPH_2000_0343
- ÀITE
- Inbhir Bhraoin
- SGÌRE
- Loch Bhraoin
- SIORRACHD/PARRAIST
- ROS: Loch Bhraoin
- DEIT
- 1881
- LINN
- 1880an
- NEACH-FIOSRACHAIDH
- Taigh-tasgaidh Ulapuil
- AITHNEACHADH MAOINE
- 40224
- KEYWORDS
- Taigh Inbhir Bhraoin
Gàrraidhean
spad-choisbheart
1881
1891
Taigh Inbhir Bhraoin agus fireannach gun aithne na sheasamh air an taobh a-muigh.
Tha an duine a' caitheamh spad-casbheirt leathair agus a rèir coltais tha taidh nach eil air a ceangal gu teann air. Dh'fhaodadh on tha e faisg air gàrraidhean an taighe, a bha air am measadh cudromach, gur e am prìomh ghàirnealair a th' ann. Cha chaitheadh an duine leis an robh an taigh spad-casbheairt a rèir coltais ach b' fheàrr leis briogais-pòca. Tha deit ann an oisean an deilbh an dàrna cuid 1881 no 1891.
Tha Inbhir Bhraoin suidhichte mu mhìle no mar sin an ear air ceann Loch Bhraoin air taobh deas Abhainn Bhraoin
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is prìsean, cuir post-d gu Ullapool Museum


text:
- TIOTAL
- An Turas Siar 6 - Buaireadh nam Bana-bhuidseach
- EXTERNAL ID
- WHA_COMIC_28
- ÀITE
- Na h-Eileanan Siar
- DEIT
- 2006
- CRUTHADAIR
- West Highland Animation
- NEACH-FIOSRACHAIDH
- West Highland Animation
- AITHNEACHADH MAOINE
- 41516
- KEYWORDS
- Cultar
Beul Aithris
Dealbhan beò
Clann
Ceilteach
cruth-atharrachadh
cumhachd draoidheil
cait
Eilean nan Naomh
Tir nan Òg
Os-nàdarra
Buidsich agus Bana-bhuidsich
Eileanan an Iar
An Turas Siar, Earrann 6 : Rinn Alda fàbhar dhan Ghobha roimhe seo 's a-nis, tha an Gobha neartmhor ga h-iomramh seachad air Innse Gall air a slighe gu Eilean nan Naomh far a bheil i an dùil gun lorg i a bràthair a tha air chall. Thig trì bana-bhuidsichean nan aghaidh. Tha Gorm-shùil Loch Abair ann agus 's i as làidire dhiubh. Tha smachd sònraichte aice air cait. Còmhla rithe tha a' bhana-bhuidseach Dhiùrach a tha comasach air a dhol an riochd na meanbh-chuileig agus a' bhana-bhuidseach Ìleach a bhios a' siubhal ann am bàta de phlaosg-uighe. An toiseach tha e coltach nach leig bana-bhuidsichean nan eilean seachad iad ach nuair a thèid ionnsaigh a thoirt orra gabhaidh iad uile taobh Alda, ag obair còmhla gus a sàbhaladh bho a nàmhaid Mari Morgana.


text:
Patna
'S e baile ann an Comhairle Shiorrachd Àir an Ear a tha ann am Patna. Tha am baile suidhichte air àird an iar-dheas Inbhir Àir air a’ mhòr-rathaid A713. Tha e dìreach air àird a tuath Dail M'Fhaolain eadar Poll an Easain agus Waterside. 'S e seo na co-chomharran aige: 55° 21′ 50.4″ Tuath agus 4° 29′ 56.4″ Iar.
Tha Abhainn Dhùin a' ruith tron bhaile.
Anns a' bhliadhna 2001 bha 2,179 duine a' fuireach an seo.[1]
Chaidh am baile a stèidheachadh anns a' bhliadhna 1802 le William Fullarton airson nam mèinnearan den sgìre seo. Bha athair Fullarton ag obair aig an British East India Company agus canar gun tàinig ainm a' bhaile a-rèir "Patna", baile anns na h-Innseachan.
Iomraidhean[deasaich | deasaich an tùs]
Ceanglaichean a-mach[deasaich | deasaich an tùs]
- Iomraidhean nam mapaichean airson comharradh-clèithe: NS 416 106


text:
- TIOTAL
- Litir chun an Dotair MacIlleDhuibh airson Anndra Rothach
- EXTERNAL ID
- Z_GB1741_R31_1_47
- ÀITE
- Sgianaid
- SGÌRE
- Tunga is Fàrr
- SIORRACHD/PARRAIST
- CATAIBH: Cinn t-Sàile MhicAoidh
- DEIT
- 25 An Giblean 1848
- LINN
- 1840an
- NEACH-FIOSRACHAIDH
- Ionad Tasglainn Ghallaibh
- AITHNEACHADH MAOINE
- 6185
- KEYWORDS
- faothachadh nam bochd
airgead
taigh nam bochd
Tunga is Fàrr
tinneas
Tha an litir a' mìneachadh mar a chaidh moladh a thoirt airson Donelle Rothach a dhol a dh'fhuireach san aon taigh ri Anndra Rothach gus am b' urrainn dhi coimhead às a dhèidh.
Ach chan urrainn dhi càil a dhèanamh mar thoradh air a' chùram a tha a dhìth air Anndra Rothach, "this miserable object is not even able to keep safe from the fire." Tha i ag iarraidh gum bi an Dr MacIlleDhuibh a ' cur na cùise gu bòrd a' pharraist gus an urrainn dhaibh an cuideachadh.
Chaidh 7/6 a thoirt seachad na thabhartas dhaibh


text:
- TIOTAL
- Litir bho Uilleam MacAoidh gu Mgr. MacDhùghaill
- EXTERNAL ID
- Z_GB1741_R31_4_05
- ÀITE
- Mealbhaig
- SGÌRE
- Tunga agus Fàrr
- SIORRACHD/PARRAIST
- CATAIBH: Cinn t-Sàile MhicAoidh
- DEIT
- None Given
- LINN
- 1890an
- NEACH-FIOSRACHAIDH
- Ionad Tasglainn Ghallaibh
- AITHNEACHADH MAOINE
- 6264
- KEYWORDS
- Airgead nam Bochd
Uilleam MacAoidh
an cnatan mòr
Litir bho Uilleam MacAoidh gu Mgr. MacDhùghaill.
Tha Mgr. MacAoidh ag innse gum bheil e gu math tinn an dèidh a' chnatain mhòir.
Tha an dotair air a ràdh ris nach dèan iocshlaint feum dha agus gu bheil e feumach air beathachadh. Chan urrainn do Mhgr. MacAoidh beòshlaint a chosnadh, agus chan eil dòigh aige air beathachadh fhaighinn on a tha iad uile tinn.
Tha e ag iarraidh air Mgr. MacDhùghaill an t-iarrtas aige airson cuideachaidh a chur mu choinneamh a' bhùird


text:
Oulu
‘S e baile[1] mòr agus port[2] cudromach faisg air Muhos, air an àirde an iar-thuath Shuòmaidh a th' ann an Oulu san Fhionnlannais (IPA: oulu) neo Uleåborg san Shuainis (IPA: ʉːleɔˌbɔrj). Tha an dà ainm co-oifigeil. Tha e suidhichte ri beulaibh na h-Aibhne Oulujoki agus Bàgh Kempeleenlahti, aig 15m os cionn ìre na mara,[3] anns an roinn Pohjois-Pohjanmaan,[4] 539km air falbh bho Helsinki (prìomh-bhaile na dùthcha), 533km bho Turku, 400km bho Tampere agus 393km bho Hämeenkyrö.[5] Chaidh Oulu a stèidheachadh air 9 an Giblean 1605 leis an Righ Karl IX nuair a bha Suòmaidh fo bhuaidh na Suaine. Tha agus 191,237 duine a' fuireach ann.[6] 'S e an siathamh baile as motha na dùthcha a tha ann cuideachd.[7]
Bailtean Co-cheangailte[deasaich | deasaich an tùs]
- Alta
- Arkangelsk
- Boden
- Bursa
- Halle (Saale)
- Leverkusen
- Odessa
- Siofók
Iomraidhean[deasaich | deasaich an tùs]
- ↑ Suomi Sanakirja
- ↑ Oulun Satama
- ↑ Mongabay
- ↑ Suomi Sanakirja
- ↑ Distance Calculator
- ↑ Tilastokeskus
- ↑ Geonames


text:
Tairbeart
'S iomadh àite air a bheil an t-ainm Tairbeart (Beurla: Tarbert, Tarbat, Tarbet 7c)
- Tairbeart (tìr-eòlas)
- Tairbeart na Hearadh (Tarbert)
- Tairbeart na Hearadh an Ear (East Tarbert)
- Tairbeart Loch Fìne
- Tairbeart Loch Laomainn
- An t-Arar neo An Tairbeart Iar (Arrochar)
- Bad an Tairbeirt (Badentarbat)
- Beul Tairbeirt (Belturbet, Béal Tairbirt)
- Eilean Tairbeirt (Tarbert Island)
- Loch an Tairbeirt (Loch Tarbert)
- An Tairbeart (Tarbet)
- Tairbeart (Inish Toirbirt)
- An Tairbeart (Tairbeart)
- Turbot Island (Tairbeart)


text:
- TIOTAL
- Gleann Dhulaig, Baile nan Granndach
- EXTERNAL ID
- PC_GM_POSTCARDS_006
- ÀITE
- Baile nan Granndach
- SIORRACHD/PARRAIST
- MOIREIBH: Crombail, Inbhir Ailein 's Àbhaidh
- NEACH-FIOSRACHAIDH
- Taigh-tasgaidh Bhaile nan Granndach
- AITHNEACHADH MAOINE
- 23257
- KEYWORDS
- rèile
loidhne rèile
Is e 'Dhulaig Valley, Grantown on Spey' tiotal na cairt-puist seo. Tha Baile nan Granndach, a tha na bhaile dealbhaichte, suidhichte mu 32km ear dheas air Inbhir Nis. Chaidh a stèidheachadh ann an 1765 leis an uachdaran ionadail, Sir Seumas Grannd
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Taigh-tasgaidh Baile nan Granndach


text:
1908
'S e bliadhna-leum a bha ann an 1908 (MCMVIII).
Tachartasan[deasaich | deasaich an tùs]
- Bhuannaich Rudolf Christoph Eucken an Duais Nobel ann an Litreachas.
Breithean[deasaich | deasaich an tùs]
- 21 am Màrt - Deogracias Fonseca, ann an Ibagué. Neach-poileataigs à Coloimbia.
- 12 an Giblean - Carlos Lleras Restrepo, ann am Bogotá. Neach-poileataigs à Coloimbia.
- 20 an Cèitean - James Stewart, ann an Indiana (Pennsylvania). Actair às na Stàitean Aonaichte.
- 30 an Cèitean - Hannes Alfvén, ann an Norrköping. Eòlaiche-fiosaig às An t-Suain.
- 26 an t-Ògmhios - Salvador Allende, ann an Santiago. Neach-poileataigs às An t-Sile.
- 17 an Dùbhlachd - Willard Frank Libby, ann an Grand Valley. Ceimigear às na Stàitean Aonaichte.
- Aonghas Caimbeul — ann an Nis. Bàrd a dh'Alba.
- Eilidh Watt — sgrìobhadair Gàidhlig
Bàsan[deasaich | deasaich an tùs]
- 14 an Giblean - Diego Lemos, ann am Funza. Neach-poileataigs à Coloimbia.
- 25 an Lùnastal - Henri Becquerel, fiosaigiche às an Fhraing.
- 19 an t-Sultain - José Manuel Marroquín, ann am Bogotá. Neach-poileataigs à Coloimbia.


text:
- TIOTAL
- Inneal de chlach-ghainmhiche, 's dòcha clach-bhàithte
- EXTERNAL ID
- QZP40_2471_VOLXII_P272B
- SGÌRE
- Sealtainn
- DEIT
- 1876
- LINN
- 1870an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31644
- KEYWORDS
- clachan
cuideam
innealan
Tha an t-inneal clach-ghainmhich seo à Sealtainn mu 12cm a dh'fhaid, 6cm a leud is 4-5cm a thighead. Tha mu 640 gram de chuideam ann. Tha an teannachadh mu mheadhan na cloiche a' sealltainn gur dòcha gun deach a cleachdadh mar chlach bhàithte air driamlach.
Chaidh an dealbh seo a thoirt o 'Proceedings of the Society of Antiquaries of Scotland. Vol XII, Part I' (1876-77)


text:
Pàirc Thanachais
Tha Pàirc Thanachais, air a h-iomradh mar Tannadice am bitheantas, na lann-cluiche bhall-coise suidhichte air Sràid Thanachais anns a` chathair albannach Dùn Dèagh. Tha an lann-cluiche na dachaigh do Dhùn Dèagh Aonaichte agus tha comas-lìonaidh 14,223 aice. Tha an lann-cluiche suidhichte mu choinneamh Pàirc Dhens, dachaigh còmh-strìtheach na cathrach, C.B. Dùn Dèagh. `S e suidheachadh àraid a tha seo, an dà àrd-àite ball-coise as fhaisge air a chèile san Rìoghachd Aonaichte.250px\right
Tha Tanachais na lann-cluiche le suidheachain air feadh bho 1994. Tha na lannan-amhairc mar a leanas:
Lann-amhairc Jerry MacGillechiar: Chaidh a thogail an toiseach ann an 1962. Tha i a’ ruith bhon letheach-loighne air taobh deas (Sràid Tanachais) na pàirce, a` lùbadh mun chuairt air oisean ear-deas an raon, a` crìochnachadh rud beag a-null loighne-tadhail an ear. Mun deach ath-leasachadh Aithisg Mhic an Tàilleir a choileanadh, b’e seo an aon àite san raon gu lèir far an robh suidheachain ann air fad. B’ e Am Prìomh Lann an t-ainm a bh’ air gu 2003, agus an uairsin thugadh ainm ùr air, gus an urram a chur air am manaidsear aig an robh ceannas fhad `s a bhathas ga togail. Tha leasachadh pàirtean eile na lann-cluiche a` dèanamh gum bi an lann seo, mar is àbhaist, air a glèidheadh do luchd-leantainn clubaichean eile.
Lann-amhairc Duais an Cluiche Cothromach: Dh’fhosgail an lann-amhairc as ùire san raon-cluiche ann an 1997. Ged a tha ainm eile air, `s e cnag an leasachaidh seo gu robh e a’ leudachadh an seann Phrìomh Lann ach an rachadh taobh deas an raon-cluiche a lìonadh gu lèir. Tha an t-ainm a’ tighinn bho Chuidh an Cluiche Cothromach; barraid bheag chòmhdaichte a bh’ anns an oisean seo de Thanachais agus a fhuair a h-ainm bhon duais a chaidh a thoirt do dh’Aonaichte `s an luchd-leantainn le FIFA, air dhaibh cuairt dheireannach Cupa UEFA 1987 a ruigsinn. Tha an lann seo glèidhte cuideachd do luchd-leantainn chlubaichean eile.
Lann-amhairc an Iar: Thathas a` gabhail air seo fhathast air an t-seann far-ainm “Am Bothan”, bhon a tha i a’ cumail mullach na togalaich a bh’ ann bho thùs, a tha a’ buntainn do 1957. Eadar sin agus 1980, b’ e an aon àite seasamh còmhdaichte aig Tanachais, a dh’ fhàs gu bhith am pàirt a bu mheasail, `s a b’fheàrr a thaobh faireachdainn, anns an raon. Tha suidheachain air na barraidean tùsail bho 1994, cuid mhath dhiubh ri fhaicinn anns na h-oirean. Tha glèidheadairean tiocaidean-ràithe air an gabhail anns na pàirtean ùr-nodha dhen lann-cluiche, mar sin dheth, faodar a thoirt do dh` aon chuid luchd-leantainn an dachaigh no luchd-leantainn th’ air tadhail, a-rèir an fhèill a th’ ann do thiocaidean.
Lann-amhairc Seòras Fox: Air h-ainmeachadh air stiùiriche fad-frithealach, bha an lann-amhairc dà sreathach seo air a togail a-null taobh tuath na pàirce ann an 1991-1992. B’ e a` chiad cheum a bh’ ann gus Tanachais atharrachadh ach an coileanadh i riatanas suidheachain a bhith air feadh an lann-cluiche gu lèir. Tha i air sònrachadh do luchd-leantainn a' chlub a-mhàin.
Lann-amhairc an Ear: Chaidh fhosgladh ann an 1994, ‘s air a dealbhadh coltach ris an tè a tha dlùth rithe, Lann Seòras Fox. Tha dà sreath de shuidheachain aice cuideachd. Tha Lann an Ear a-nis na dachaigh don fheadhainn as àirde `s as dìorrasach às luchd-leantainn a’ chlub, ach tha pàtrain Lann Seòras Fox ainmeil airson a bhith car sàmhach nan dol a-mach. Mar sin, `s e an ceann seo de Thanachais a bhios a’ leantainn air dìleab an t-seann “Bhothain”.
Clàraidhean agus tribhia[deasaich | deasaich an tùs]
B’e 28,000 an àireamh-frithealaidh a b’ àirde a bh`aig Tanachais airson bàir Chupa Fairs ri C.B. Barcelona air 16 Samhain, 1966. B’e 26,407 an àireamh-frithealaidh a b’ àirde airson bàir dhachaigheil. B’e geama ann an Cupa na h-Alba a bh’ ann air 23 Gearran 1952 ri Obar Dheathain.


text:
Radan
'S e seòrsa creimiche a tha ann an radan[1], (iolra: radain), mamal beag, a tha cumanta mar peiste is peata, agus bidh radan fiadhaich a' fuireach sna taighean, luing agus sabhal aig daoine cuideachd.
Tha dà sheòrsa ann - donn is dubh.
Creimichean eile[deasaich | deasaich an tùs]
Iomraidhean[deasaich | deasaich an tùs]
- ↑ An Seotal: Briathrachas Gàidhlig air-loidhne airson teagasg tro mheadhan na Gàidhlig anns an àrd-sgoil. Leughte 9 Faoi. 2015
Ceanglaichean a-mach[deasaich | deasaich an tùs]
- GRD: Radain agus luchainn


text:
Bidh sgrìobhadair-sgriobt is neach-nobhail cliùiteach cho math ri riochdaire is sgeulaiche thar-mheadhanach le chèile am measg nan òraidichean a bhios a’ nochdadh aig bùth-obrach an-asgaigh ann an Steòrnabhagh air a’ mhìos seo.
Tha an cothrom ga thabhann air daoine agus gnothachasan an Innse Gall aig a bheil ùidh ann an taicneòlas ùr ann an Gnìomhachasan Cruthachail comhairle is stiùireadh fhaighinn bhon dithis seo is feadhainn eile a tha aig àrd-ìre sa ghnìomhachas.
Tha an fhèis as motha an Alba airson Gnìomhachasan Cruthachail, XpoNorth, a’ dèanamh air Steòrnabhagh nas fhaide air a’ mhìos seo an co-bhonn leis a’ bhùth-obrach cruthachail The Pixel Lab.
Bidh a’ cho-labhairt ghoirid XpoNorth Goes West san Lanntair air 18 Gearran ag amas air cothrom a thoirt do luchd-ealain, dhealbhaichean, luchd-dèanamh fhilmichean agus do dhuine sam bith eile aig a bheil ùidh ann an teicneòlasan ùra cluinntinn bho agus bruidhinn ri proifeiseantaich sa ghnìomhachas aig a bheil clìu air feadh an t-saoghail.
Am measg nan cuspairean air an tèid beachdachadh, bidh co-thaobhadh, urrasachd, cruthachadh fhilmichean, sruthan maoineachaidh agus obair thar-mheadhanach.
Bidh cuideachd comhairle ri fhaighinn bho fheadhainn aig a bheil fiosrachadh mu na cothroman a bhios a’ nochdadh aig Fèis Eadar-nàiseanta Fhilm is Telebhisean an Guardian ann an Dùn Èideann, agus cothrom bruidhinn ri na h-eòlaichean fhèin.
Tha clàradh airson an tachartais an-asgaidh agus fosgailte do neach sam bith a tha an sàs ann an gnìomhachasan cruthachail agus aig a bheil ùidh ann an teicneòlasan ùr, eadar-obrachadh, agus dòighean-obrach thar-chomais airson stuthan ùra a chruthachadh agus am faighinn chun mhargaid, no a bhith a’ togail IP agus an cuid aithne sna meadhanan.
Thuirt Iain Dòmhnallach bho Iomairt na Gàidhealtachd ’s nan Eilean (HIE): “Tha cothrom air leth ga thabhann tron tachartas XpoNorth ann an Steòrnabhagh do neach sam bith a tha ag obair anns na meadhanan agus a tha a’ coimhead ri leudachadh gu ruige teicneòlasan ùra agus gu ruigsinneachd an cuid aithne a mheudachadh. ’S e cothrom fìor shònraichte a tha seo. le luchd-labhairt cho cliùiteach ri sgioba Pixel Lab a’ tighinn dhan Lanntair gus an cuid eòlais is tuigse a cho-roinn, agus cha bu chòir an cothrom seo a leigeil seachad. “
Ionnsaichidh an luchd-frithealaidh cuideachd mar a nì iad tagradh gus com-pàirt a ghabhail ann am Pixel Lab, a tha a’ tighinn a dh’Alba airson a’ chiad uair am-bliadhna. Bidh a’ bhùth-obrach shònraichte, a mhaireas ceithir mìosan, ag ullachadh nan daoine a tha an sàs sa ghnìomhachas leis na sgilean a tha dhìth airson sgeulachadan a chruthachadh, a mhaoineachadh is a sgaoileadh ann an suidheachadh nam mheadhanan san latha an-diugh.
Am measg nan òraidichean aig An Lanntair, bidh Liz Rosenthal, Àrd-oifigear Pixel Lab is stiùiriche phrògram Digimart aig Global Digital Distribution Summit ann am Montreal; Sean Coleman, sgrìobhaiche-sgriobt, neach-nobhail is riochdaire; Campbell Glennie, Stiùiriche nan Sgeamachan Tàlaint aig Fèis Telebhisean Eadar-nàiseanta Dhùn Èideann aig an Guardian; agus an t-eòlaiche aithne Alex Howell, Stiùiriche Rawk Music agus Azure North Earranta.
Aig an tachartas, mìnichidh Sean Coleman sgrùdadh-cùise den phròiseact chliùiteach thar-mheadhanach aige, Netwars, a tha ri fhaighinn ann an còig diofar dhòighean – saoghal air-loidhne, nobhailean, geamachan, mar ‘app’ agus, a dh’aithghearr, mar fhilm.
Tha gnìomhan thar-mheadhanach a’ coimhead air dòighean ùr air am faod gnothachasan coimhead airson stuthan a chruthachadh, a mhaoineachadh is a sgaoileadh, thairis air diofar raointean. Airson riochdaire, tha seo a’ gabhail a-steach a bhith a’ cruthachadh stuthan a bheir dhaibh an comas co-cheangal a dhèanamh le luchd-cleachdaidh thar nan teicneòlasan anns na meadhanan a tha iad a’ cleachdadh nam beatha làitheil.
Tha am Pixel Lab a’ tabhann tuigse nach gabh a thomhas dhaibhsan a ghabhas com-pàirt a thaobh mar a chuidicheas dòigh-obrach thar-mheadhanach ann an leasachadh stòiridh le bhith ag adhartachadh am pròiseactan, an aithne agus an stèidh luchd-cleachdaidh.
Tha XpoNorth air a mhaoineachadh le Iomairt na Gàidhealtachd ’s nan Eilean (HIE) agus Maoin Leasachaidh Roinnean na h-Eòrpa (ERDF). Tha e ag amas air dreuchdan cruthachaidh a bhrosnachadh air sgrion, ann an craoladh agus ann an ceòl, cho math ri ciùird is foillseachadh, air feadh na Gàidhealtachd is nan Eilean.
Tha bùth-obrach Steòrnabhaigh ga chur air bhonn le taic bho Eòrpa Cruthachail – am prògram mheadhanan aig an AE, Iomairt na Gàidhealtachd ’s nan Eilean, Alba Cruthachail, Maoin Sgilean Creative Skillset Film mar phàirt de A Bigger Future 2, Leasachadh Alba Eadar-nàiseanta agus MG ALBA.
Tha XpoNorth Goes West cuideachd a’ tadhal air The Ironworks, Inbhir Nis air 19 Gearran.
Thèid seiseanan is cothroman còmhraidh cuideachd an cumail le sgioba XpoNorth san fharsaingeachd, a’ gabhail a-steach:
Iain Hamilton
Ceannard nan Gnìomhachasan Cruthachail aig HIE
Amanda Millen
Stiùirche na Fèis XpoNorth
Manaidsear Lionraidh Gnìomhachais XpoNorth – Sgrion is Craoladh
Peadar Urpeth
Manaidsear Lionraidh Gnìomhachais XpoNorth – Sgrìobhadh is Foillseachadh
Alex Mac a’ Ghobhainn
Manaidsear Lionraidh Gnìomhachais XpoNorth – Ceòl
Jeni Oliver
Àrd-stiùiriche Leasachaidh airson Gnìomhachasan Cruthachail – Leasachadh Alba Eadar-nàiseanta
Iain Dòmhnallach
Manaidsear Cunntais HIE
Airson tuilleadh fiosrachaidh no airson àite a ghlèidheadh, tadhail air www.xponorth.co.uk


text:
Na h-Eileanan Fàro
Tha na h-Eileanan Fàro[1][2] neo Eileanan Fàro[3][4] neo na h-Eileanan Fàrach[5] (Fàrothais: Føroyar a' ciallachadh 'Eilean na caorach', Danmhairgis: Færøerne)) sa Chuan Siar-a-tuath, eadar Sealtainn, Nirribhidh agus Innis Tìle. 'S e Tórshavn am prìomh-bhaile aice.
Tha iad air a bhith neo-eisimeileach bhon Danmhairg bho 1948. Tha sluagh dha 48,000 air na h-Eileanan Fàrach agus chan eil iad nam pàirt den Aonadh Eòrpach. Tha iad a' cleachdadh króna Fàrach (an aon rud ri krone na Danmhairge) airson airgid agus a' bruidhinn Fàrothais.
Tha ceithir a mach a còig daoine a' fuireach ann an Tórshavn ach tha ceanglaichean math aca ris na h-eileanan Fàro eile, le tuinealan-rathaid a dhol fon mhuir eadar feadhainn de na h-eileanan agus seirbhis heileacoptair a tha a' ruith trì làithean anns an t-seachdain.
Susbaint
Gnàth-shìde[deasaich | deasaich an tùs]
3 °C sa gheamhradh, 11 °C as t-samhradh. Bidh i gu tric sgòthach, ceòthach agus gaothach.
Beartas nàdarrach[deasaich | deasaich an tùs]
- Lignite
- Òla
- Iasg: trosg, adag, cudaigean, muic-mhara, lèabag-leathann, mac-làmhaich
- Cumhachd-uisge
Cleachdadh fearainn[deasaich | deasaich an tùs]
Cha chleachdar ach 2.14% den fhearann airson àiteachais. Thèid a' mhòrchuid a chleachdadh airson chaorach. Fàsar buntàta, snèip agus currain agus gheibhear bainne bhon chrò.
Iomraidhean[deasaich | deasaich an tùs]
- ↑ Am Faclair Beag
- ↑ Dùthchannan ag SMO
- ↑ Feuch Facal, Gairm (1995), ISBN 1871901391
- ↑ Am Faclair Gàidhlig-Beurla, Colin Mark, foillsichte aig Routledge, Lunnainn (2004), ISBN 0-415-29761-3
- ↑ Map-balla an t-Saoghail, Stòrlann Nàiseanta (2003), ISBN 0007692714
Ceanglaichean a-mach[deasaich | deasaich an tùs]
- Visit Faroe Islands - Duilleag turasachd oifigeil (anns a' Bheurla)
- Duilleag turasachd oifigeil
- Official tourist site
- Flick photo set


text:
Iar n-imcosaid Conaill Cernaig do amal robo data les, dolleici am buidin Conculaind. {folio 3b2} Maith sin, ol.ui. a
p.152Cuculaind, a catbuadaig Bregh, a ligbrataig Line, a mactretill Emna, a lendain ban & ingen n-Ulad & Erend! Ni lesainm dit anú Cuculaind, uair is tussa qu urbaga faili la h-Ultai, doemh a morgresai & a morergalai & saighius a chert da gac aen uaidib, & ni nad roichet Ulaid uli, rosaigesi t'aenur, & adaimed fir Erend uili do gail & do gaisced & do gnima-s . Cid doid-si iarom an curadmir do lecadh di neoch aile la h-Ulta? uair ni tualaing nech de feraib Erend a cosnam frit. Tongu-sa a toing mo tuath immoro, ar Cuculaind, bid cia gan cend antí ragus dia cosnam frimmsae! Scaraid dano Bricriu friu arsin & tet a comhaidecht an t-sluaig, amal na denadh eter a n-imcosait.


text:
- TIOTAL
- Leabhar-latha an t-seilg 's an iasgaich, duilleag 1
- EXTERNAL ID
- Z_CDT_25_MEP5989_1911GAME_001
- SGÌRE
- An t-Eilean Sgitheanach
- DEIT
- 1911
- LINN
- 1910an
- NEACH-FIOSRACHAIDH
- Leabharlann Chlann Dòmhnaill agus Taigh-tasgaidh nan Eilean
- AITHNEACHADH MAOINE
- 2626
- KEYWORDS
- sealg
oighreachdan
spòrs
leabhraichean latha
Leabhar latha na seilg 's an iasgaich air Oigreachd Chlann Dòmhnaill anns an Eilean Sgitheanach.
Air an duilleig seo thathas a' mìneachadh na seilg a chaidh a dhèanamh eadar an 12mh dhen Lùnastal agus an 14mh dhen Damhair 1911. Tha an leabhar ag ainmeachadh far an robhas a' sealg, an àireamh a bha a' sealg an latha sin agus gach seòrsa beathaich a chaidh fhaighinn.
Am measg na chaidh ainmeachadh bha cearcan-fraoich, cearcan-tomain, easagan, gealagan-beinne, coillich-choille, naosg, geàrr, coineanaich, fèidh agus bruic.
Thàinig an làmh-sgrìobhainn seo à cruinneachadh ann an Leabharlann Chlann Dòmhnaill agus Taigh-tasgaidh nan Eilean, an t-Eilean Sgitheanach


text:
- TIOTAL
- Seumas Greumach, Marcais Mhonadh Rois
- EXTERNAL ID
- QZP40_200_P001
- DEIT
- 1720
- LINN
- 1720an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31007
- KEYWORDS
- cùmhnantaich
blàir
Cùmhnant Nàiseanta
uaisleachd
dìoghaltas
bàs
Wishart
Air sgàth oidhirp Theàrlaich I air eaglais stèidhichte Shasainn is Leabhar nan Ùrnaighean Cumanta a stèidheachadh ann an Alba, chaidh an Cùmhnant Nàiseanta a dhealbhadh, a' dìon còirichean Alba ann an cùisean eaglais is stàite. B' e Seumas Greumach, Marcais Mhonadh Rois, fear de na ceathrar fhear a sgrìobh an Cùmhnant ann an Eaglais nam Manach Liath, Dùn Eideann, ann an 1638 airson Clèireachd a dhìon.
Mar a bha an Cùmhnant a' faighinn taic, bha e a' dèanamh dragh dhan Ghreumach cho daingeann 's a bha cuid de na Cùmhnantaich, is thug e taic dhan Rìgh an aghaidh Arm nan Cùmhnantach. Bha fìor eòlas-cogaidh aige, is bhuannaich e sia blàir an dèidh a chèile mus do chaill e aig Philiphaugh ann an 1645 is theich e a Nirribhidh.
Thill Greumach airson dìoghaltas a dhèanamh seach gun deach Teàrlach I a chur gu bàs agus airson taic a thoirt do Theàrlach II, ach bhrath Mac Leòid à Asainte e an dèidh Blàr Charbasdail is chaidh a chur gu bàs. Chaidh a chrochadh is ceathramhan a dhèanamh dheth is chaidh a cheann a chur air spìc anns a' Mhìle Rìoghail ann an Dùn Eideann. Aon bhliadhna deug an dèidh sin, fhuair e Tiodhlacadh Stàite o Theàrlach II is chaidh adhlacadh ann an Eaglais an Naoimh Giles ann an Dùn Eideann.
Chaidh an dealbh seo a toirt o 'A Complete History of the Wars in Scotland; under the Conduct of the Illustrious James Marquis of Montrose', o Laideann Dhotair Seòras Wishart, Easbaig Dhùn Eideann. Chaidh an leabhar fhoillseachadh ann an 1720. Chan eil fios cò a dh'fhoillsich e no càit an deach fhoillseachadh


text:
Tuic gurub eigin do lucht na h-eslainti so, caint ard do denum ina fiadnaisi, & i mboill imellacha do cengal co cruaidh, & a mbuinn & i ndernunna do i coimilt co cruaidh no co neargaid siad [add.]§; & curtur a cosa a n-uisgi saillti co leit a lurgan tairrngter i folt, & a sron, & faiscter meir a cos & a lamh co cruaidh: & furailter ar mucaibh sraogach141 do denum ina cluasaibh: & tobuir clister ger doib i tosach na cuisi a mbia Yra pigra Galeni & detda, & surrumont, & mormont, & a cosmailius: & legar cuisle in cind no na srona no an edain do; & bentur fuil asa sroin le guaireach muici. Et curtur cleiti no sima na sroin dfurailem sraogaidhi air, & na h-antar as co brach ac bacadh collata dé; & loiscter folt duine, no neithi drochbalaid ele fona sroin; & curtur fasadurc itir a slinnenuibh; & curtur cleiti ina braigid dfurailem sgethraigi orro; & berrtur cul an cinn, & coimilter ola rosicda de, & aiget & sugh mersi. Ar ndaingniugud na nescoidi in 3 la no an 4 la, gab castorium, & sugh minntuis deirg, uisgi, finecra, sugh mersi; & fiuctar trit a ceile iad, & coimilter do cul an cind iad, indus co ndilegthar iad , & in t-adbur bis and; no tumtur edach and and sin, & curtur ar cul an cind, & athruidter co minic.
p.232


text:
- TIOTAL
- 'Pyramid of Statistical Enquiry' le Sir Iain Mac na Ceàrdaich, Fear Ulbastair
- EXTERNAL ID
- QZP40_ULBSTER_016c_Illus
- ÀITE
- Gallaibh
- DEIT
- 1810an
- LINN
- 1810an
- CRUTHADAIR
- Sir John Sinclair
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 38279
- KEYWORDS
- Luchd-leasachaidh
tuathanaich
uachdarain
tighearnan
crò
Caoraich Mhòra
Fuadaichean
eilthireachd
Cunntasan Àireamhail
zoomable
zoomable
Dhealbhaich Sir Iain Mac Na Ceàrdaich an dealbh gràbhailte seo de 'The Pyramid of Statistical Enquiry'. The i a' sealltainn nan ceithir ceuman a tha riatanach airson "Code of Agriculture" aig Sir Iain, a chaidh a chlò-bhualadh an toiseach ann an 1817, a choileanadh. B' e a' chiad cheum Cunntas Àireamhail de dh' Alba a chur ri chèile, rud a rinn e eadar 1791 agus 1799. B' e an dara ceum iomradh roinneil air Alba; an treas ceum iomradh mu Alba san fharsaingeachd.
B' e uachdaran, fear-poilitigs, leasaichear tràth, tuathanach, àireamhair agus tosgaire dha dhùthaich a bh' ann an Sir Iain Mac na Ceàrdaich, Fear Ulbastair, (1754-1835). Rugadh e ann an Caisteal Inbhir Theòrsa do mheur de dh' Iarlachan Mhic na Ceàrdaich Ghallaibh, agus chaidh e air adhart gu oilthighean Dhùn Èideann agus Àth na Damh, mus do leigeadh a-steach e gu Dàimh an Luchd-tagraidh. Chaidh a thaghadh mar Bhall-Pàrlamaid do Ghallaibh ann an 1780, agus bha e ann an Taigh nan Cumantan cha mhòr gun bhriseadh gu 1811. B' e Sir Iain a' chiad cheann-suidhe air Bòrd an Àiteachais, agus stèidhich e comann gus clòimh Bhreatannach a leasachadh. Ann an 1805, shuidhicheadh e na choimiseanair air drochaidean agus rathaidean a thogail ann an ceann a tuath Alba. Stiùir e cuideachd co-chruinneachadh na ciad Chunntas Àireamhail an Alba (1791-1799).
Air an oighreachd aige ann an Gallaibh, thòisich Sir Iain air leasachaidhean ann an dòighean àiteachais, mar eisimpleir drèanadh, cuartachadh achaidhean, agus cur bliadhna ma seach. Leigeadh a-mach air mhàl gu tuathanaich air leth caoban mòra de dh' fhearann, agus thugadh a-steach seòrsachan ùra de chaoraich, caoraich Cheviot nam measg. Fhuair tuath a chaill am fearann, pìosan na bu lugha de dh' fhearann ri obrachadh. Mar phàirt dhe na leasachaidhean aige, thog Sir Iain cuideachd baile ùr Inbhir Theòrsa agus port Sgrabastair. B' e an t-amas aige na daoine a chumail air an fhearann, ann an tuathanasan leasaichte na bu mhotha, no ag obair ann an gnìomhachasan ionadail mar grùdaireachd, cairteadh agus obair na clòimhe. Ach, chuir suidheachadh aonranach na sgìre agus cosgaisean còmhdhail bacadh air. Air a' cheann thall, b' fheudar do chuid dhen tuath aige falbh mar eilthirich, mar eisimpleir teaghlaichean a b' fheudar gluasad on fhearann thorrach ann an Langail gu Bad-Beithe air a' chosta


text:
- TIOTAL
- Mairead is Tearlag Nic a' Phearsain
- EXTERNAL ID
- HCD00914
- ÀITE
- Am Muileann Ùr
- SGÌRE
- Baile Cheith
- SIORRACHD/PARRAIST
- MOIREIBH
- LINN
- 1910an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12574
- KEYWORDS
- Tearlag Nic a' Phearsain
Mairead Nic a' Phearsain
mansa
nigheanan
San dealbh seo, chithear dithis chaileagan beaga, Mairead is Tearlag Nic a' Phearsain, taobh a-muigh an dachaigh, Am Mansa, Am Muileann Ùr, Baile Cheith. Chaidh an dealbh a thogail le Donnchadh Mac a' Phearsain, bràthair an athair, an t-Ùrr Eòsaph Mac a' Phearsain
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Apia
'S e prìomh-bhaile Shamoa a tha ann an Apia. Tha e suidhichte air a' chadach ann an taobh tuath an eilean Upolu. 'S e seo an co-chomharran aige: 13°50’ Deas agus 171° 50’ Iar. Tha an Abhainn Vaisigano a' ruith tron bhaile. Tha Apia na laighne aig cois na beanntain Mount Vaea.
'S e an t-aonar baile a tha ann an Samoa. Anns a’ bhliadhna 2001 bha 38,800 duine a’ fuireach an seo. 'S e am port-mara as cudthromaiche den eilean a tha ann cuideachd. Tha na bàtaichean-aiseig gu Tokelau agus gu Samoa Aimearaganach a’ dol bhon an seo.
Bha an sgrìobhadair Robert Louis Stevenson a’ fuireach an seo airson na ceithir bliadhna mu dheireadh den bheatha aige. Chaidh a thiodhlacadh ann am Mt. Vaea. 'S e taigh-tasghaidh a tha anns an taigh aige (Vailima) an-duigh.


text:
- TIOTAL
- Rathad ri taobh Loch Ma-Ruibhe
- EXTERNAL ID
- QZP40_CARD_0945
- ÀITE
- Geàrrloch
- SGÌRE
- Geàrrloch
- SIORRACHD/PARRAIST
- ROS: Geàrrloch
- LINN
- 1950an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 32867
- KEYWORDS
- cairtean
lochan
naoimh
Maelrubha
Eilean Ma-Ruibhe
eileanan
bàtaichean-ràmh
bàtaichean
Taigh-òsta Loch Ma-Ruibhe
iasgach
bric gheala
Tha a' chairt seo a' sealltainn rathad grianach (A832) ri taobh Loch Ma-Ruibhe air Taobh Siar Siorrachd Rois. Air an taobh dheas chithear bàtaichean-ràimh agus cidhe. Bhiodh bàtaichean Mhic a' Bhruthainn a' togail dhaoine aig a' chidhe.Tha an loch air cliù a chosnadh airson nam bric gheala as motha ann am Breatainn, agus bidh na h-eileanan, a tha pailt air, a' tarraing mòran de luchd-turais a h-uile bliadhna.
'S e loch fìor-uisg' a th' ann an Loch Ma-Ruibhe anns a bheil dà mhìle dheug a dh'fhaid, bho Cheann Loch Iùbh gu faisg air Poll Iùbh. Chan eil ach mu leth mhìle a leud anns a' mhòr-chuid dhen loch. Tha i a' leudachadh gu mu mhìle ann an corra àite agus tha grunn de dh'eileanan beaga innte.
Thathar dhen bheachd gun d'fhuair Loch Ma-Ruibh ainm bhon naomh Èireannach Maelrubha, a stèidhich manachainn air a' Chomraich faisg air làimh. Na b' anmoiche, thàinig Maelrubha a dh'fhuireach air fear dhe na h-eileanan air Loch Ma-Ruibhe, Eilean Ma-Ruibhe


text:
- TIOTAL
- Tobhta Bhail' an Eich (Balmelich), Craichidh
- EXTERNAL ID
- PC_LAGGAN_HERITAGE_CRATHIE_06
- ÀITE
- Craichidh
- SGÌRE
- Bàideanach
- SIORRACHD/PARRAIST
- INBHIR NIS: Lagan
- DEIT
- 2009
- LINN
- 2000an
- CRUTHADAIR
- Peter Scott
- NEACH-FIOSRACHAIDH
- Peter Scott
- AITHNEACHADH MAOINE
- 29196
- KEYWORDS
- croitean
croitearachd
bailtean croitearachd
bailtean fàs
tobhtaichean
San dealbh-chamara seo chithear tobhta ann an Craichidh, beagan mhìltean an iar air an Lagan ann am Bàideanach is Strath Spè. Tha iad den bheachd gur e Bail' an Eich a th' ann.
B' e Craichidh fear de na bailtean deireannach ann am Baideanach a chaidh fhàgail bàn san 20mh linn. Na laighe gu tuath air Abhainn Spè, aig beul Ghleann Marcaidh, bha uaireigin trithead teaghlach a' fuireach ann an Craichidh. Dh'fhalbh tòrr de na daoine às fada san 19mh linn, agus barrachd dhiubh sna 1920an.


text:
- TIOTAL
- Alexander Nimmo, Ceannard na Sgoile 1805 gu 1811
- EXTERNAL ID
- PC_ROYALACADEMY_001
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- LINN
- 1800an
- CRUTHADAIR
- Prof. Noel Wilkins
- NEACH-FIOSRACHAIDH
- Acadamaidh Rìoghail Inbhir Nis
- AITHNEACHADH MAOINE
- 29922
- KEYWORDS
- sluagh
ceannardan-sgoile
luchd-teagaisg
innleadairean
sgoiltean
Rugadh Alexander Nimmo ann an 1783 ann an Cùbar, Fìobh, agus chan ann an Cathair Chaladain mar a tha cuid a' cumail a-mach. Ghluais a theaghlach gu Cathair Chaladain agus dh'fhaodte gun deach e gu sgoil a' bhaile. Bha e na sgoilear ann an Oilthigh Chill Rìmhinn fad dà bhliadhna bho thoiseach 1797 às dèidh dha bursaraidh a bhuannachadh agus chaidh e an uair sin gu Oilthigh Dhùn Èideann fad dà bhliadhna. Às dèidh greis mar oide ann an Dùn Èideann, bha e na neach-teagaisg matamataig mar dàrna mhaighstir ann an Acadamaidh na Cananaich bho 1802. Ghluais e an uair sin gu Acadamaidh Rìoghail Inbhir Nis far an robh e na Cheannard-sgoile, an ceathramh ceannard air an sgoil, eadar 1805 agus 1811.
Chaidh an sgoil a stèidheachadh ann an 1792, an àite seann sgoil gràmair a' bhaile. Bha an sgoil suidhichte ann an Sràid na h-Acadamaidh aig an àm sin ach b' e New Street an t-ainm a bh' air an t-sràid aig an àm sin. Chaidh Nimmo fhasdadh às dèidh deuchainn a chaidh a chur air dòigh le proifeasairean à Oilthigh Dhùn Èideann, às leth luchd-stiùiridh na h-Acadamaidh. B' e matamataig, cruinn-eòlas agus nàdar-fheallsanachd (fiosaigs) na cuspairean aige.
Ann an 1804, rinn e deuchainnean còmhla ri Sìm Friseal à Foithir, gus feuchainn ri faighinn a-mach teodhachd an uisge aig grunn Loch Nis. Rinn e pàipear cuideachd airson coinneamh de Chomann Rìoghail Dhùn Èideann mu mar a bhiodh grùid a' gluasad ann an Linne Mhoireibh faisg air Rubha na Cananaich. Chaidh a thaghadh mar Fellow den chomann ann 1 Faoilleach 1811, às dèidh dha a bhith air a mholadh le Sir Seòras Stiùbhart MacCoinnich à Coul ann an Siorrachd Rois.
Chithear fianais tràth air na comasan aige mar neach-tomhais (surveyor) ann an dealbh de Dhùn Deòrsa a th' anns a' chruinneachadh aig Taigh-tasgaidh Dualchas na Gàidhealtachd ann an Ceann a' Ghiùthsaich. Chaidh seo a dhèanamh ann an 1805 no 1806, ach chaidh an sgrìobhadh atharrachadh agus cha ghabh an ceann-latha a leughadh gu ceart.
As t-samhradh 1806 rinn e tomhas air crìochan nan siorrachdan Gàidhealach gus cuideachadh le bhith a' crìochnachadh a' mhapa de dh'Alba aig Aaron Arrowsmith. Chaidh am mapa seo fhoillseachadh ann an 1807. Fhuair e £150 bhon Riaghaltas airson a bhith a' dèanamh seo, suim tòrr nas motha na an dà chuid an tuarastal aige mar neach-teagaisg agus cìsean nan sgoilearan. Bha an t-innleadair Joseph Mitchell na sgoilear anns an Acadamaidh dìreach às dèidh do Nimmo fàgail agus thug e iomradh air anns an leabhar aige Reminiscences of my Life in the Highlands, volume 1, ach tha cuid den fhiosrachadh a tha aig Mitchell air clàradh mearachdach.
Dh'ionnsaich Tòmas Telford, an t-innleadair mu Nimmo, agus, mar thoradh air seo, dh'fhàg e teagasg airson a bhith ag obair mar innleadair agus neach-tomhais ann an Èireann. Dh'obraich e air toirt a-steach talamh bho bhoglaichean, air rathaidean, drochaidean, calachan agus structaran eile. Chaochail Nimmo ann am Baile Átha Cliatha anns an Fhoilleach 1832, aois 49, le iurpais (dropsy no oedema), tinneas a bhios a' leantainn fiabhras rèamatach mar as trice. Tha an ìomhaigh seo, an aon samhail a th' againn dheth, suidhichte ann an togalach Chomann Rìoghail Bhaile Átha Cliatha. Chaidh an ìomhaigh a dhèanamh le John Edward Jones (1806-1862), a bha air a innleadaireachd ionnsachadh fo Nimmo, ach a bha an uair sin air a dhol na neach-ealain.
(Taing do Robert Preece agus Proif. Noël Wilkins à Gallaimh airson an fhiosrachaidh seo agus taing cuideachd do Chomann Rìoghail Bhaile Átha Cliath airson cead a thoirt dhuinn an ìomhaigh seo a chleachdadh)


text:
Viljandi
‘S e baile faisg air Tartu, ann an ceann a deas Eastòinia a th' ann an Viljandi[1] (Gearmailtis: Fellin, Liotuànais: Viljandis). Tha e suidhichte ri taobh Loch Viljandijärv, 82m os cionn ìre na mara,[2] anns an roinn Viljandi maakond, 129km air falbh bho Tallinn (prìomh-bhaile na dùthcha), 187km bho Narva, 150km bho Kohtla-Järve agus 63km bho Phärnu.[3] Chaidh Viljandi a chlàradh airson a' chiad turas ann an 1283 ged an do sgrìobh Al-Idrisi mu dheidhinn a' chaisteil ann an 1154. Chaidh pàipear-naidheachd, air a bheil Sakala, a stèidheachdh an seo ann an 1878[4] Tha 19,150 duine a' fuireach ann.[5] 'S e an siathamh baile as motha na dùthcha a th'ann cuideachd.[6]


text:
Mvezo
‘S e baile beag dùthchasail faisg air Mthatha, ann an ceann a deas Afraga a Deas a th’ ann am Mvezo. Tha suidhichte aig 342m os cionn ìre na mara,[1] ann an cridhe na roinne Rubha an Ear (Xhosa: EMpuma Koloni), anns an sgìre OR Tambo, eadar KuMveso agus Mmangweni, ri taobh na h-aibhne Mbashe. Tha e 46km air falbh bho Mthatha, 21km bho Qunu, 641km bho Johannesburg agus 695km bho Phretoria, prìomh-bhaile na dùthcha.[2] Tha dìreach 403 duine a’ fuireach anns a’ bhaile[3] agus 's e Xhosa a th' ann a’ chiad chànain aig a’ mhòr-chuid dhe na daoine ann am Mvezo.
Daoine Ainmeil[deasaich | deasaich an tùs]
- Nelson Mandela (1918 - 2013) Neach-poileataigs agus Stàitire[4]


text:
5 an Dàmhair
'S e 5 an Dàmhair an 278mh latha dhen bhliadhna a rèir a' Mhìosachain Ghriogaraich (279mh ann am bliadhna-leum). Tha 87 latha air fhàgail gus deireadh na bliadhna.
Susbaint
Tachartasan[deasaich | deasaich an tùs]
- 1582 – Cha robh 5 an Dàmhair ann anns an Eadailt, anns a' Phòlainn, anns a' Phortagail agus anns an Spàinn.
- 1849 - Chaidh an solas ann an Taigh-solais Àird nam Murchan a losgadh airson a' chiad turais.
Breithean[deasaich | deasaich an tùs]
- 1839 - Eugène Varlin, ann an Claye-Souilly. Leabhar-cheangladair, ball nan aonaidhean-ciùrd agus rèabhlaideach às an Fhraing.
- 1886 - Han Hollander, ann an Deventer. Fear-aithris às na Tìrean Ìsle.
- 1919 - Robert Kee, craoladair mun Dàrna Cogadh is Èirinn.
- 1919 - Donald Pleasence, actair à Sasainn.
- 1930 - Reinhard Selten, eaconamaiche às a' Ghearmailt.
Bàsan[deasaich | deasaich an tùs]
- 1056 - Eanraig III, Impire Naomh Ròmanach
- 1285 - Rìgh Philip III na Frainge (rug. 1245)
- 1546 - Jorge Robledo, ann an La Merced. Ceannsaiche às an Spàinn.
- 1976 - Lars Onsager, ann an Coral Gables (Florida). Ceimigear.
- 1982 - Séamus Ennis, ceòladair, seinneadair agus cruinniche-ciùil Èireannach.
- 2011 - Steve Jobs, fear-gnothaich agus innleadair às na Stàitean Aoinichte.
- 2015 - Henning Mankell, ann an Göteborg. Sgrìobhadair às an t-Suain.


text:
آرشیو
نویسندگان
دسته بندی مطالب
- مطالب جالب
- ترفندهای موبایل
- عکس بازیگران ایرانی
- خبر های متنوع
- دانلود فیلم
- مطالب به زبان های خارجه
- عکس بازیگران خارجی
- بازی های آنلاین فلش
- فال وطالع بینی
- بیوگرافی هنرمندان ایرانی
- زنگ موبایل
- نرم افزار صدا وتصویر
- نرم افزار کاربردی
- دانلود برنامه ی موبایل
- آهنگ های ایرانی
- عکس های جالب
- دانلود تم موبایل
پیوند ها
- وبلاگ بزرگ باشگاه پرسپولیس
- وبلاگ تخصصی كامپیوتر
- افغان بلاگ
- گالری انواع عکس
- آینه ی نگاه دانشجو
- دانلود
- اخبار فوتبال
پیوند های روزانه
صفحات وبلاگ
نظر سنجی
Mihanblog.com
eangail iad Iosa, agus thug
یکشنبه 21 بهمن 1386
2:1 Agus thill e gu Capharnaum an ceann beagan laithean, agus chualas gun robh e aig an tigh.
2:2 Agus chruinnich na h-uimhir, `s nach robh aite aca eadhon timcheall an dorais, is labhair e am facal riutha.
2:3 Agus thainig iad ga ionnsuidh a toirt leo duine, air an robh am pairilis, air a ghiulan le ceathrar.
2:4 `Sa chionns nach b` urrainn dhaibh a chur `na lathair le domhlachd an t-sluaigh, ruisg iad mullach an tighe far an robh e; `S air dhaibh fosgladh a dhianamh, leig iad sios an leaba air an robh fear na crithe `na laidhe.
2:5 `S nuair chunnaic Iosa an creideamh, thuirt e ri fear na crithe: A mhic, tha do pheacannan mathte dhut.
2:6 Ach bha cuid de na Sgriobhaich `nan suidhe an sin, `sa smaoineachadh `nan cridheachan:
2:7 Carson a tha e a bruidhinn mar so? tha e labhairt blaisbheum. Co is urrainn peacannan a mhathadh, ach Dia `na aonar?
2:8 Dh` aithnich Iosa san uair `na spiorad fhein gun robh iad a smaoineachadh so aca fhein, is thuirt e riutha : Carson tha sibh a smaoineachadh nan nithean sin `nur cridheachan?
2:9 Co dhiu is fhasa radh ri fear na crithe: Tha do pheacannan mathte dhut; no radh: Eirich, tog do leaba, agus coisich?
2:10 Ach los fios a bhith agaibh gu bheil comas aig Mac an duine peacannan a mhathadh air talamh (thuirt e ri fear na crithe,)
2:11 Tha mi ag radh riut: Eirich, tog do leaba, agus falbh dhachaigh.
2:12 Agus ghrad-dh` eirich e: `sa togail a leaba, dh` fhalbh e `nam fianuis uile; air chors gun do ghabh iad ioghnadh air fad, `s thug iad gloir do Dhia, ag radh: Chan fhaca sinn riamh a leithid so.
2:13 Is chaidh e mach a-rithist gu taobh na mara; agus thainig an sluagh uile ga ionnsuidh, is theagaisg e iad.
2:14 `S nuair a bha e gabhail seachad, chunnaic e Lebhi Mac Alpheuis `na shuidhe an tigh na cise, is thuirt e ris: Lean mise. `S ag eirigh, lean e e.
2:15 Agus thachair, nuair a bha e `na shuidhe aig biadh `na thigh-san, gun do shuidh moran chismhaor is pheacach maille ri Iosa agus a dheisciopuil: oir bha moran ann, a lean e.
2:16 Agus na Sgriobhaich `s na Phairisich a faicinn gun robh e ag ithe comhla ri cismhaoir agus peacaich, thuirt iad ri dheisciopuil: Carson a tha ur maighistir ag ithe `s ag ol comhla ri cismhaoir agus peacaich?
2:17 Air do Iosa so a chluinntinn, thuirt e riutha: Chan eil feum aig daoine slana air lighich, ach aig daoine tinne: oir cha tainig mi a ghairm nan naomh ach nam peacach.
2:18 Agus bha deisciopuil Eoin `s nam Phairiseach a trasgadh; agus thainig iad, is thuirt iad ris: Carson tha deisciopuil Eoin `s nan Phairiseach ri traisg, agus nach eil na deisciopuil agadsa ri traisg?
2:19 Is thuirt Iosa riutha: An urrainn clann na bainnse trasgadh, fhad sa bhitheas fear-na-bainnse comhla riutha? Fhad sa bhitheas fear-na-bainnse comhla riutha, chan urrainn dhaibh trasgadh.
2:20 Ach thig na laithean anns an toirear bhuatha fear-na-bainnse: agus an sin ni iad traisg anns na laithean sin.
2:21 Chan fhuaghail duine sam bith breid de dh` aodach ur air seann eideadh: air-neo bheir am breid ur a liad fhein as an t-seann aodach, is bithidh an stracadh nas mua.
2:22 Agus cha chuir duine sam bith fion ur ann an seann searragan: air-neo sgainidh am fion na searragan, is doirtear am fion, agus caillear na searragan: ach is coir fion ur a chur an searragan ura.
2:23 Is thachair a rithist, nuair a bha an Tighearna triall tro achaidhean arbhair air an t-sabaid, gun do theann a dheisciopuil, `s iad a gabhail air adhart, ri spioladh dhias.
2:24 Is thuirt na Phairisich ris: Seall, carson tha iad a dianamh air latha na sabaid ni nach eil ceadaichte?
2:25 Is thuirt e riutha: Nach do leugh sibh riamh, ciod a rinn Daibhidh, nuair a bha e feumach `s air acras, e fhein agus iadsan a bha cuideris?
2:26 Mar a chaidh e stigh do thigh Dhe ri linn Abiathair an t-ard-shagart, agus dh` ith e an t-aran-tairgse, nach robh ceadaichte itheadh, ach do na sagairt, agus thug e dhaibhsan a bha comhla ris ?
2:27 Is thuirt e riutha: Rinneadh an t-sabaid air son an duine, `s chan e an duine air son na sabaid.
2:28 Mar sin se Mac an duine Tighearna na sabaid fhein.
ارسال شده دردیدگاه ها : دیدگاه
نویسنده : عرفان صداقت
صفحات وبلاگ
مطلب اخیر
- Kaspersky Mobile Security 7.0.32 s60v3
- Saeed Hoseini FT Majid Kharat Ha -- Akharin Vasiat
- والپیپر موبایل
- تم زیبا و کم حجم برای گوشی های نوکیا (سیمبیان)
- Titan ft. Houman -- Hasrat
- Arsha-Mehdi-Hamed -- Parastesh
- Hamid Madani - Abre Bi Khab
- Soheyl Karami -- Gham Khooneh
- Rash Group-Shenakhtamet
- سری كاملی از كدهای گوشیهای نوكیا
- نرم افزاری برای خواندن و فهمیدن بارکد کالا با فرمت
- نرم افزار CaptureXT Screen Capture 2.4
- بازی Rambo 4 Forever
- Shadmehr Aghili -- Sabab
- Ibrahim Tatlıses - Neden


text:
Sloibhìnia
Is e dùthaich ann an deas na Roinn-Eòrpa a tha ann an Sloibhìnia[1][2] neo An t-Slòbhain[3] neo Slobhinia[4] (ainm oifigeil: Poblachd Sloibhìnia ). Tha crìochan aice ‘sa tuath leis an Ostair, san ear leis an Ungair, san iar leis an Eadailt, agus ‘sa deas le Croàisia. Tron eachdraidh bha Sloibhìnia pàirt den Ìompaireachd Ròmanach, pàirt den Rìoghachd Ostair-Ungaire agus na pàirt Iùgoslaibhia. Anns na 1990s bhris an Iùgoslabh às a chèile agus ann an 1991 chaidh Sloibhìnia a stèidheachadh. Ann an 2009 ghabh an dùthaich ri NATO.[5] Bho 2004 tha i na ball anns an Aonadh Eòrpach agus bhon 2007 tha iad a’ cleachdadh an Euro. Tha Ljubljana na prìomh-bhaile.
Daoine ainmeil[deasaich | deasaich an tùs]
'S e bàrd Romansach Sloibhiniach a tha ann an France Prešeren. Is ann iomraiteach a tha e mar bhàrd nàiseanta na Sloibhinia.
Iomraidhean[deasaich | deasaich an tùs]
- ↑ Dùthchannan aig SMO
- ↑ Am Faclair Gàidhlig-Beurla, Colin Mark, foillsichte aig Routledge, Lunnainn (2004), ISBN 0-415-29761-3
- ↑ Am Faclair Beag
- ↑ Atlas Sgoile Oxford le Stòrlann Nàiseanta, Oxford University Press (2010)
- ↑ NATO
Ceanglaichean a-mach[deasaich | deasaich an tùs]
- Slovenia.si. Your gateway to information on Slovenia.
- Government of the Republic of Slovenia
- Ionad turasachd oifigeil Sloibhìnia
- The Slovenia Times - pàipear neadheachdan Sloibhìnia sa Bheurla
- Moja Slovenija - Dealbhan mun dùthaich
- virtual Sloibhìnia aig Matkurja.com
- Mountaineering in Slovenia


text:
31 am Màrt
'S e 31 am Màrt an 90mh latha dhen bhliadhna a rèir a' Mhìosachain Ghriogaraich (91mh ann am bliadhna-leum). Tha 275 latha air fhàgail gus deireadh na bliadhna.
Susbaint
Tachartasan[deasaich | deasaich an tùs]
- 1829 - Taghadh Phàpa Pius VIII, ann an Cathair na Bhatacain.
- 1721 - Phòs Seumas Greumach ri Christian Carnegie, nighean Dhàibhidh Carnegie.
Breithean[deasaich | deasaich an tùs]
- 1499 – Giovanni Angelo Medici di Marignano, ann am Milano. Pàp bho 1559 gu ruige 1565.
- 1675 - Prospero Lorenzo Lambertini, ann am Bologna. Pàp bho 1740 gu ruige 1758.
- 1685 - Johann Sebastian Bach, ceòl-sgrìobhaiche Gearmailteach, ann an Eisenach.
- 1914 - Octavio Paz, ann am Meagsago. Sgrìobhadair à Meagsago.
- 1971 - Ewan McGregor, actair Albannach.
Bàsan[deasaich | deasaich an tùs]
- 1727 – Isaac Newton, neach-feallsanachd nàdar agus matamataig Sasannach.
- 1855 – Charlotte Brontë, sgrìobhadair Sasannach.


text:
Taibhse an Opra
Tha Taibhse an Opra 'na ùirsgeul le Gaston Leroux, brosnaichte le Trilby le George du Maurier. Foillsichte sa' bhliadhna 1910, agus eadar-theangaichte a-steach dham Bheurla sa' bhliadhna 1911, tha e air bhith air fhreagarrachadh mòran amannan a-steach do film agus riochdachaidhean an àrd-ùrlair.
Tha 'n sgeul seo mu neach dìomhair a bheil uamhann air an Taigh-Opra Pharis air chur air a' bhuannachd neo-fhiosrach sheinneadair òg a bheil gaol aige air.
Susbaint
Gnìomhadh[deasaich | deasaich an tùs]
'S e ùirsgeil dubhach a th' ann an Taibhse an Opra- a' cur còmhla suirghe, uamhann, dìomhaireachd agus slaonasadh.
Anns an ùirsgeul àsaideach 1910 Leroux, tha 'n suidheachadh sa' Pharis 'san 19mh linn aig an Opera Garnier, togalach shòghail, mhòrail a bheil air thogail thairis na locha mhòir fon talamh. Tha na h-oibrichean ag ràdh a bheil an taigh-opra tallacihte le tannasg dìomhair a bheil caochladh sgiorraidhean air dhèanamh. Tha "Taibhse an Opra" ("le fantôme de l'Opéra") a' cur dubh-chìs air na dà grèidheir ga phàigheadh fichead francan mìle sa' mhìos agus a chaomhnadh air bothan uaigneach air cuirmean-ciùil.
Rè na h-ùine seo, tha 'n prìomh-ban-seinn òg Christine Daaé (air chreidsinn a bhith brosnaichte agus stiùirichte le Aingeal na Ciùil air smaoineachadh air chur le a h-athair) follaiseachd ghrad air thoirt gu buil air àrd-ùrlar an t-opra nuair tha i an prìomh-ban-seinn, Carlotta, air chur nì an àite, a robh cuideigin a dhìth oirre ga cur nì an àite dà uair seach galar neònach. Tha Christine na cridhean na luchd-èisdeachd air bhuannachd, a' gabhail a-staigh an cridh' an leannain a h-òige, Biocas Raoul de Chagny.
Eudmhor le a chàirdeas le Raoul, tha 'n Taibhse i air thoirt cuireadh ga thadhal sìos 'na saoghal fon àitreabh. Ghabh Christine a-staigh a chuireadh, agus sìos anns na h-uamhan, tha i 'g ionnsachadh a bheil a h-aingeil gu fìor 'na neach-ealantachd chiùil mì-mhaiseil a feumaidh sgàil air aghaidh a chur a fhalach a gràinead. Ràn i ann an uamhann aig an sealladh aghaidh fhìor; feargach is nàireach, ghlas an Taibhse i 'na dhachaigh, 'g aontachadh ga saoradh a-mhàin an dèidh dhi geall dhèanamh a thilleadh thuige le a toil fhèin.
Tha Christine reubta eadar a gaol air Raoul, an Biocas òg grinn agus a geasachd leis a' cheòl àlainn gu dorcha an Taibhse. Nuair a tha i 'tuigsinn a bheil a h-aingeal cuideachd 'na Thaibhse an t-Opra a bheil an urra ris na sioraidhean is marbhaidhean, tha i 'gus Raoul a phòsadh an uaigneas air shocrachadh air agus a ruith air falbh às a' Pharis -- agus an ruigheachd an Taibhse.
Lorg an Phantom a-mach an n-oidhirp agus fad an gnìomh Christine ri Marguerite anns an Fhaust le Gounod, ghoid e i às an àrd-ùrlar. Sìos 'san dachaigh an Taibhse, tachairidh 'n t-aghaidheachadh deireannach eadar an Taibhse, Christine agus Raoul.
Cò a tha an Taibhse?[deasaich | deasaich an tùs]
Bha 'n Taibhse air bhreith ri Erik ann am baile beag dlùth ri Rouen, an mac àrd-chlachair. Ruith e air falbh aig aois òig às an taigh athair, far a robh a gràinead cuspair uamhann ri a phàrantan. Rè h-ùine, thadhail e na fèillean, far a bha e ann am foillseachadh-culaidhean-fhanaid air fhoillseachadh ris a' "mharbhan beò." Shiubhail e mun cuairt an Eòrpa agus an Àisia leis na Dubh-shiùbhlaich. An-siud, fhuair e ealain lùth-chleasach is cheòlach agus gheuraich e ealantachd mhì-fhallain. Dh'fhàs e cuideachd staoireadair eòlach.
Ri ùine, dh'fhàs e ri marbhadair a' chùirt agus innleadairn pearsanta dhan Rìgh an Phersia agus thog e dha sophisticated glacan dèantach agus tionnsgalan-cràidhe (mar an Punjab Lasso). An dèidh do rè na h-ùine, bha 'n t-eagal air an Rìgh a bheil cus fhios aig Erik agus shocraich e air a' cur an dara thaobh dhe. Ach bha Erik cumhachd a theicheadh, ri ùine dèanamh a shlighe air air dham Fhraing.
Chleachd Erik ealain na h-ailtearachd agus bhuannaich e còrdadh ri aon den ailtirean Pharis' Palais Garnier Taigh-Opra. Fon Taigh-Opra, tha loch fuadain air chruthachadh fad a thogail a' cleachadh ochd taosgair uisgeach, seach draghan leis a' chòmhnard-uisge an làir a mhair èirigh. Gun neach sam bith ga thoirt an aire, thog Erik cuairtean chadhan air na còmhnardan nas ìsle. Seachad air an loch fon-talamh, thog e garadh dha fhèin, far b' urrainn dha fhuireach, air dìon às an sluagh.
A bharrachd a bhith 'n innleachaiche agus innleadair iongantach, bha Erik cuideachd neach-ealantachd chiùil, agus thòisich e a thadhal an Taigh-Opra a dh'èisdeachd dhan oprachan agus a bhuntainn ris a' chiall dhona nam grèidhear. Seach cha b' urrainn dha aghaidh nochdadh dhan sluagh, ghabh e an dòigh tannaisg, a' cleachdadh aineart air chor a chur dubh-chlìs air na grèidhearan agus ga nasgadh ri a thoil. Ghabh e fàth air na saobh-chràbhaidhean nam oibriche agus a fhios mun cuairt na slighean rùnach na togalaich, a' lùthaigeadh cothrom ri uile cuid na togalaich gun a' bith air thoirt an aire. Chuir e uamhann air na daoine siud a dhiùlt a iarraidhean agus mharbh e daoine eadhon ri rabhaidhean. Ge tà, riaraich e gu caomh na daoine gun robh dìleas dha 'gus a ghèill do òrdachaidhean (mar Madame Giry (A' Bh. Giry)).
Tòisichidh an sgeul an t-ùirsgeòil nuair tha nighean Christine Daaé a' chòisir an t-Opra air aonachadh agus tha Erik, an Taibhse, ann am gaol leatha air thuiteam.
Àrd-ùrlar[deasaich | deasaich an tùs]
- Taibhse an Opra de Ken Hill (1976/1984): Cleas-cheòlach le Ken Hill, le ealaidhean air chur ri ceòl le Charles Gounod, Offenbach, Verdi, agus daoine eile
- The Phantom of the Opera (1986): Musical by Andrew Lloyd Webber
- Taibhse an Opra: Cleas-ceòlach le Helen Grigal(leabhar is ealaidhean) agus Eugene Anderson (ceòl). Air dhèanamh leis an Oregon Ridge Dinner Theater ann am co-oibreachadh leis an Baltimore Actor's Theater. Neach-stiùiridh/Neach-teagaisg-dannsa: Helen Grigal.
- Taibhse (1991): Cleas-ceòlach le Maury Yeston (ceòl is ealaidhean) agus Arthur Kopit (faclan)
Filmean[deasaich | deasaich an tùs]
- An Taibhse an t-Opraa (1925): Nochdadh Lon Chaney, Sr.
- Taibhse an t-Opra (1943): Nochdadh Claude Rains
- Taibhse Opra nan Each (1961): Dealbh-èibhinn Woody Woodpecker
- The Phantom of the Opera (1962): Seòrsa le Hammer Horror nochdadh Herbert Lom
- An Taibhse am Paras (1974): Ainmichte cuideachd An Taibhse am Fillmore; cleas-ceòlach chloiche air stiùireadh le Brian De Palma
- Taibhse an Opra (1983 movie): Nochdadh Maximilian Schell agus Jane Seymour
- An Taibhse an t-Opra (1989): Air stiùireadh Dwight H. Little, nochdadh Robert Englund
- Il Fantasma dell'Opera (1998): Air stiùireadh Dario Argento, nochdadh Julian Sands
- Taibhse an Opra (2004): Seòrsa a' chlàir-amhairc mhòir a' chleis-cheòlaich le Andrew Lloyd Webber, le Gerard Butler agus Emmy Rossum
Teleibhisean (Bocsa-deilbhe)[deasaich | deasaich an tùs]
- Taibhse an Opra (1990): lìn-bheag air dhèanamh le NBC, air stiùireadh le Tony Richardson agus nochdadh Burt Lancaster, Teri Polo agus Charles Dance.
Ùirsgeulan[deasaich | deasaich an tùs]
- Taibhse le Susan Kay, an sgeul na beatha an Taibhse
- An Taibhse am Manhattan le Frederick Forsyth, iarsmadh (dhan chleas-ceòlach le Lloyd Webber an àite dhan ùirsgeul àrsaideach)
- Aingeal a' Chiùil le D.M. Bernadette, iarsmadh ri "uile ath-chòireachaidhean an Taibhse"
- Turas an Sgàile le Nancy Hill Pettengill, iarsmadh dhan ùirsgeul àrsaideach Leroux
- Gineal le Becky L. Meadows, iarsmadh eile far a tha mac aig Erik agus Christine
- The Canary Trainer le Nicholas Meyer, ùirsgeul Sherlock Holmes a tha 'mìneachadh 'rithist an gnìomhadh Leroux
- Cidhisearachd le Terry Pratchett, ùirsgeul Saoghal-chlàir a bheil a' dèanamh atharrais air an sgeul
- Aingeal an Opra le Sam Siciliano, coinnichidh Sherlock Holmes agus a cho-ogha suas leis an Taibhse
- Druidheachd na h-Oidhche le Charlotte Vale Allen, an sgeul an Taibhse ann an àmannan nas nuaidhe


text:
- TIOTAL
- Drochaid Lusaidh, An t-Eilean Sgitheanach
- EXTERNAL ID
- QZP40_CARD_2645
- ÀITE
- Aiseag Maol Ruibhe
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: An Srath
- DEIT
- 1928
- LINN
- 1920an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 34548
- KEYWORDS
- drochaid
abhainn
balach
Tha Drochaid Lusaidh mu 6 mìle gu tuath air Caol Àcain san Eilean Sgitheanach, aig ceangal rathaidean an A850 Caol Àcain gu Port Rìgh agus an rathad singilte gu Caol Reatha. 'S cinnteach gur e Niall, mac an fhir-chamara, Donnchadh Mac a' Phearsain, an gille a tha ri aghaidh na deilbh. Bha Mac a' Phearsain na chungadair ann an Caol Loch Aillse agus rinn e sreath de chairtean-puist o na deilbh-chamara aige, cairtean a bhiodh e a' reic on bhùth aige a bha faisg air cidhe an aiseig sa Chaol


text:
- TIOTAL
- Chaidh an Dileag Ud Nam Cheann
- EXTERNAL ID
- PC_MARGARET_STEWART_01
- DEIT
- 2007
- LINN
- 2000an
- CRUTHADAIR
- unknown/traditional
- NEACH-FIOSRACHAIDH
- Maighread Stiùbhart
- AITHNEACHADH MAOINE
- 2705
- KEYWORDS
- claistinneach
Tha an t-òran 'Chaidh an Dileag Ud Nam Cheann' (That Little Drop Went To My Head) air a sheinn an seo le Mairead Stiùbhairt. Fhuair Mairead an t-òran o Mhòrag NicLeòid à Scalpaigh, tè a bha uaireigin na h-òraidiche ann an Òrain Ghàidhlig aig Sgoil Eòlais na h-Alba, Dùn Èideann. 'S ann on CD aig Mairead, Togaidh mi mo Sheòlta, (Along The Road Less Travelled), a tha a' chuibhreann seo.
'S i tè de na seinneadaran Gàidhlig as fheàrr ann an Alba. 'S ann à Leodhas a tha Mairead, far an deach a togail air a cuairteachadh le dualchas beairteach de thàlaidhean, thuraidhean, òrain bhàird is òrain luaidh na sgìre. Tha Bonn Òir Mòd a' Chomuinn Ghàidhealaich aice agus tha tòrr dhaoine airson a cluinntinn a' seinn. Tha Mairead cuideachd a' rannsachadh seann òrain Ghàidhlig agus tha i an dùil gum bi i a' leigeil fios do Ghàidheil agus do luchd-leanmhainn eile air na h-òrain nach cluinnear cho tric.
Sèist
'Sì ò alidh, alidh iddle,
Chaidh an dileag ud nam cheann
Ò alidh, hè alidh, ò alidh chaidh ann.
Tacan beag air feadh nan nighean
'S air a' mhionaid bidh mi falbh,
Ò alidh, hè alidh, ò alidh bidh mi falbh.
Sèist
Gheibh sibh mise na mo chadal,
Gheibh sibh mise na mo shuain,
Ò alidh, hè alidh, ò alidh na mo shuain.
Sèist


text:
- TIOTAL
- Sligh'-uisge aig Cille Chuimein
- EXTERNAL ID
- PC_TAYLOR_GLENURQUHART_1
- ÀITE
- Cille Chuimein
- SGÌRE
- An Àird
- SIORRACHD/PARRAIST
- INBHIR NIS: Both Fhleisginn 's Obar Thairbh
- DEIT
- 2009
- LINN
- 2000an
- CRUTHADAIR
- Andrew Taylor
- NEACH-FIOSRACHAIDH
- Andrew Taylor
- AITHNEACHADH MAOINE
- 30073
- KEYWORDS
- canàl
lochan
slighean-uisge
glinn
còmhdhail
Tha an dealbh seo a' sealltainn shoithichean a' siubhal tro ghlasan a' chanàil ann an Cille Chuimein.
Tha Sligh'-uisge a' Ghlinn Mhòir a' ruith airson 60 mìle eadar Inbhir Nis agus A' Chorpaich faisg air A' Ghearsdan. Chaidh a dhealbh airson 's nach biodh aig soithichean-mara ri dhol air an turas chunnartach mu chuairt taobh a tuath na h-Alba tron Chaol Arcach. Tha 38 mìle dheth a' dol tro Loch Nis, Loch Omhaich agus Loch Lòchaidh agus 's e gearraidhean san t-slighe a th' anns an 22 mìle eile. Tha 29 glasan air an t-sligh'-uisge cuideachd.
Rinneadh a' chiad sgrùdadh anns na 1770an le Seumas Watt ach mu dheireadh thall thòisich an obair ann an 1803 a rèir phlanaichean le Tòmas Telford. Bha dùil an toiseach gum maireadh an obair 7 bliadhna agus gun cosgadh e £350,000 ach aig a' cheann thall mhair an obair 17 bliadhna agus chosg e £840,000. Nuair a dh'fhosgladh e, bha an doimhneachd aige 14 troighean an àite 20 agus mar sin rinneadh obair a bharrachd eadar 1844 agus 1847 gus an doimhneachd a mheudachadh.


text:
- TIOTAL
- Caoraich aig Loch Fada, An t-Eilean Sgitheanach
- EXTERNAL ID
- HCD_CARD_223
- ÀITE
- Lochan an Stòir
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Port Rìgh
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 13007
- KEYWORDS
- seallaidhean-tìre
cnuic
beanntan
lochan
stoc
dròbhadh
B' e obair chàilear a bhiodh innte a' gluasad chaorach air latha brèagha samhraidh dhen t-seòrsa seo. Thathas a' toirt nan caorach seo, agus uain mhòra nan cois, gu crò airson rùsgadh no an toirt air falbh gu fèill-reic. Thogadh an dealbh seo sna 1950an, ach tha an sealladh seo meadhanach cumanta fhathast san Eilean Sgitheanach, le treudan chaorach a' cur maill air carbadan nan rathaidean singilte, rud a tha tlachdmhor do luchd-turais.
Chaidh an dealbh seo a thogail a' coimhead gu tuath air a' phrìomh rathad a Stafainn air rubha Thròndairnis. Gu tuath, tha an Loch Fada a' coinneachadh ri loch nas lugha, An Loch Leathann, agus na dhà dhiubh a' cumail ùisge ri stèisean cumhachd Lochan Stòir, a choimiseanadh sa Chèitean 1952. Tha an dà loch làn iasg agus gheibh iasgairean bàtaichean air mhàl bho chlub iasgaich an àite.
Ag èirigh os cionn an locha tha Stòr; creag mhòr stobach 2538 troighean a dh'àirde; am mullach as àirde air druim Thròndairnis. Fo na creagan tha Comraich Stòir far an lorgar cruinneachadh de bhinneanan iongantach basalt. 'S e am fear as motha Bodach an Stòir. Tha an tùr seo sa bheil 165 troighean de dh'àirde na chomharra tìre is mara, ri fhacinn bho mhìltean air falbh. Is e seo fear dhe na seallaidhean as motha air a bheil daoine a' togail dhealbhan air an Eilean Sgitheanach. Is mòr as fhiach Bodach an Stòir a shreap, oir gheibhear bhon mhullach seallaidhean mìorbhaileach a-null gu tìr-mòr, eilean Rònaigh is Ratharsair agus an Cuiltheann Dearg
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Seada Loco ann am Bun Ilidh 1936
- EXTERNAL ID
- PC_HRS_STATIONS_001_703
- ÀITE
- Bun Ilidh
- SGÌRE
- Cill Donnan, Loth agus Clìn
- SIORRACHD/PARRAIST
- CATAIBH: Cill Donnain
- DEIT
- 11 An t-Ògmhios 1936
- LINN
- 1930an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27414
- KEYWORDS
- Rèile na Gàidhealtachd
HR
stèisean
colbh uisge
HRS
Dealbh mìorbhaileach bho 1936 de sheada loco Bhun Ilidh. Tha an neach a thog an dealbh camara a' comharrachadh 14410, 17700 agus 15014 "on shed".
B' e 'Small Bern' a bha le Rèile na Gàidhealtachd roimhe mar HR Àir. 14 'Ben Dearg' a bh' ann an 14410, b' e HR 'Barney Goods' (HR Àir.10) a bh' ann an 17700 agus b' e 'Yankee Tank' Àir. 11 a bha le HR roimhe a bh' ann an 15015.
Chaidh Bun Ilidh fhosgladh air 15 An Cèitean 1871 agus b' e an ceann-uidhe air Rèile na Gàidhealtachd gu tuath airson trì bliadhna gus an deach an loidhne a leudachadh san Iuchar 1874. Ged a tha an stèisean fhathast fosgailte chaill e a ghoireasan bathair san Fhaoilleach 1984